
Iskolánk, a Budapest II. Kerületi Móricz Zsigmond Gimnázium 1955-ben kezdte meg működését a II. ker. Lorántffy Zsuzsanna utca 3. szám alatt.
A politikai rendszerváltást megelőző években az állam és az egyház közötti megállapodás eredményeként az iskola épülete visszakerült eredeti tulajdonosa, a református egyház kezébe.
Gimnáziumunk további, zavartalan működése érdekében az állam új iskola építését vállalta, mely másfél év alatt elkészült.
1992 szeptemberében kiemelt zöldövezetben, csodálatos panorámájú környezetben, a Törökvész út 48-54. szám alatt folytathatta iskolánk nevelő-oktató munkáját.

Iskolánk struktúrája, profilja
Az 1992/1993-as tanévben a hagyományos 4 évfolyamos képzés mellett szerkezetváltás eredményeként megindítottuk a 6 évfolyamos oktatást is.
2004/2005-ös tanévtől struktúránk 5 évfolyamos (nyelvi előkészítő) osztállyal bővült.
Az osztályok jelölése: 
· 6 évfolyamos= A, B (a 2012/2013-as tanévtől az A osztály természettudományos profilú, a B osztály társadalomtudományi profilú),
· 4 évfolyamos = C (fél osztály matematika/fél osztály történelem tantárgyból emelt óraszámú képzésben részesült),
· 5 évfolyamos= D (a nyelvi előkészítő évfolyamon 9/Ny, a 2012/2013-as tanévtől fél osztály angol nyelvű, fél osztály spanyol nyelvű képzésben vett részt).
A 2016/2017-es tanévtől két 4 évfolyamos osztályt indítunk. 
· C osztály (fél osztály matematika/fél osztály természettudományi emelt óraszámú képzésben részesül), 
· D osztály (fél osztály történelem/fél osztály angol emelt óraszámú képzésben részesül). 
· Ezzel egy időben az 5 évfolyamos osztály betűjele a 9/Ny osztály elvégzése után E-re változik.

A 2020/2021-es tanévtől a nyelvi előkészítő osztály egésze angol nyelvet tanul emelt óraszámban.

A háromféle szerkezet párhuzamos működését, mely egységes pedagógiai rendszert alkot, hosszú távra tervezzük: a hat és négy évfolyamos képzés keretein belül évente két, az öt évfolyamos képzés keretein belül évente egy induló osztállyal, de a társadalmi igények figyelembevételével.
Osztályaink az első két (a hat évfolyamos képzés esetében az első négy) évben speciális profillal (emelt óraszámú tantárgyakkal) működnek, majd a 11. évfolyamtól a tanulók érdeklődésüknek, továbbtanulási szándékuknak megfelelően válogathatnak a szabadon választható tárgyak közül. 
Az osztályok profiljának meghatározásakor arra törekedtünk, hogy a különböző irányultságú tanulók megtalálhassák a számukra vonzó lehetőséget.
Az emelt szintű képzésnek nem célja a tantervekben megfogalmazottaktól való eltérés, de nagyobb elmélyülést, a jártasságok, készségek tudatosabb fejlesztésének megvalósítását tesz lehetővé.
[bookmark: _Toc498083126][bookmark: _Toc89083203]Az iskola küldetésnyilatkozata

Alapvető feladatunknak tekintjük tanulóink személyiségének sokoldalú (értelmi, érzelmi, erkölcsi, testi kompetenciák),  tudatos fejlesztésével felkészíteni őket a felsőfokú tanulmányokra, az egész életen át tartó tanulásra, az értelmiségi életformára, az életpálya építésének segítésével a reális pályaválasztásra. (A részleteket a Nevelési program egyes fejezeteiben fejtjük ki.)
1. 

[bookmark: _Toc89083204][bookmark: _Toc384641629][bookmark: _Toc392020660][bookmark: _Toc411245915][bookmark: _Toc498083127]NEVELÉSI PROGRAM

[bookmark: _Toc411245916][bookmark: _Toc498083128][bookmark: _Toc89083205][bookmark: _Toc384641630]Az iskolában folyó nevelő-oktató munka pedagógiai alapelvei, értékei, céljai

[bookmark: _Toc384641631]Nemzeti kultúránk megbecsülésével, hagyományaink ápolásával cselekvő hazaszeretetre nevelünk.
Felelősek vagyunk tanulói közösségünk kialakításáért és annak tervszerű fejlesztéséért, amelynek során együttműködünk a szülők képviseletét ellátó Szülők Tanácsával.
Arra törekszünk, hogy munkánk és magatartásunk megfeleljen a humanizmus és az egyetemes emberi kultúra értékrendjének.
Felkészítjük tanítványainkat az értelmes, felelősségteljes életvitelre, családi életre, családtervezésre.
A testi, lelki egészség fejlesztésével segítjük a tanulók személyiségének formálását.
A természet és az épített környezet szeretetére, védelmére nevelünk.
A móriczos tradíciók megőrzésével és továbbadásával erősíteni kívánjuk tanítványaink kötődését gimnáziumunkhoz.

[bookmark: _Toc384641632][bookmark: _Toc498083129][bookmark: _Toc89083206]Pedagógiai munkánkat meghatározó értékeink (hagyományaink, történetünk, pedagógiai alapelveink)
A humánus értékek érvényesítése, az egyetemes és nemzeti kultúra alapértékeinek közvetítése.
[bookmark: _Toc498083130]Hazájukat ismerő és szerető, a nemzeti hagyományokat és az iskolai tradíciókat őrző fiatalok nevelése.

[bookmark: _Toc89083207]Iskolánk céljai a tanulók sikeres nevelése-oktatása érdekében
A sikeres munkaerő-piaci alkalmazkodáshoz szükséges, az egész életen át tartó tanulás (lifelong learning) megalapozása, hogy tanulóink továbbfejleszthető és piacképes tudás megszerzésére törekedjenek.
A kulcskompetenciák kialakítása, a problémamegoldó gondolkodás fejlesztése, korszerű természettudományos és társadalomtudományos műveltségkép kialakítása, melyet tanulóink eszközként használhatnak a valóság viszonyrendszerének megértéséhez, és különböző cselekvésformákban alkalmazhatnak.
Tanulóink önismeretének fejlesztése, autonóm személyiségek kialakítása. Olyan személyiségek fejlesztése, akik kellő önismerettel, reális énképpel rendelkeznek, akik önállóan döntenek képességeiket, lehetőségeiket ismerve. Így egy következő életszakaszban képesek az önmegvalósításra. A kudarc- és sikertűrés készségeinek fejlesztése.
Kulturált magatartás és kommunikáció a közösségben. Udvariasság, figyelmesség, mások szokásainak és tulajdonának tiszteletben tartása. Fegyelem és önfegyelem. Közösségi érzés, áldozatvállalás. Törekvés az előítélet-mentességre, a konfliktusok kezelésére, készség a megegyezésre.
Az alkotmányosság, a törvényesség, az állampolgári jogok tisztelete. Az érdeklődés felkeltése a társadalmi jelenségek és problémák iránt. Igény a közéletiségre, a közösségi tevékenységekre.
A felelős társadalmi magatartás kialakítása, az aktív állampolgári szerepre való felkészítés, a jogok és kötelezettségek összetartozásának tudatosítása.
A tanulók képességeinek és kulcskompetenciáinak – lehetőség szerint – egyénre szabott fejlesztése.
A tehetség kibontakozásának a segítése, a differenciálással történő fejlesztés. Akkreditált Tehetségpont működtetése, munkájának erősítése eredményeképpen a Kiváló Tehetségpont cím megtartása.
Hátránykompenzálás az iskolai élet minden területén. Az intézmény az esélyegyenlőség elve szerint lehetőséget teremt a sajátos nevelési igényű tanulók számára is, kiemelten a nagyothalló diákok számára.
Kommunikációképes idegen nyelvi tudás.
Korszerű infokommunikációs technológián (IKT) alapuló eszközhasználat kialakítása.
A hátrányos és halmozottan hátrányos helyzetű tanulók esélyegyenlőségének biztosítása.
Újszerű tanulásszervezési eljárások bevezetésével a tanulók motiváltságának növelése.
A diákok morális és esztétikai szemléletének alakítása, kognitív és kommunikációs képességeinek, az értékes tudás és az értékes alkotások iránti igényének megalapozása.
Az ökotudatos magatartásformák kialakítása a tanulóban.
Célunk, hogy tanulóink megismerjék az egészséges életmód legfontosabb szabályait, tisztában legyenek az egészséges táplálkozás, a rendszeres mozgás egészséget befolyásoló hatásával, a testi-lelki higiénia fontosságával.
Megalapozott, érvényes és személyes értékrend kialakítása, illetve ennek elősegítése.
Az önálló, felelős állásfoglalás, cselekvés alapjainak és az életkornak, fejlettségi foknak, saját személyiségjegyeknek megfelelő készségeinek a kimunkálása.

[bookmark: _Toc498083132][bookmark: _Toc89083208]Az iskolában folyó nevelő-oktató munka pedagógiai feladatai, eszközei, eljárásai

Gimnáziumunk nevelési-oktatási feladata az általános műveltség megalapozása, valamint tanulóink felkészítése az érettségi vizsgára és a felsőfokú iskolai tanulmányok megkezdésére, a pályaválasztásra.
Fejlesztő célú képzési tartalmakkal, hatékony tanítási-tanulási módszerekkel kialakítani a tanulókban az élethosszig tartó tanulás igényét és az erre való készséget, képességet.
A társadalomba való beilleszkedés támogatása azzal, hogy felkészítjük tanulóinkat a társadalmi jelenségek, kapcsolatrendszerek megértésére, alakítására, az alkalmazni képes tudás megszerzéséhez nélkülözhetetlen munka felvállalására.
Feladatunk, hogy előmozdítsuk a tanulás belső motivációinak, önszabályozó mechanizmusainak kialakítását, fejlesztését.
A nevelési-oktatási folyamat segítse elő a tanulók előzetes ismereteinek, tudásának, nézeteinek feltárását, adjon módot tudásuk átrendezésére, továbbépítésére, integrálására.
Magas színvonalú és sokrétű ismeretközléssel és hatékony nevelő-oktató munkával fejlessze a tanulók önálló problémamegoldó, gondolkodóképességét, készségét és a kreativitását.
Nevelő-oktató tevékenységünket kiemelkedően jó infrastrukturális feltételek (jól felszerelt szak- és tantermek, laboratóriumok, torna- és kondicionáló terem, sportpályák, páratlan kert és gazdag állományú könyvtár) között végezhetjük.
Az oktatás folyamatában a különböző szervezeti keretekben (teljes osztály foglalkoztatása, csoportmunka, önálló munka) alkalmazott tanítási stratégiák, szervezési módok, módszerek során különböző taneszközöket használunk, amelyek a tanítási-tanulási feladatok megvalósításában jelentős szerepet töltenek be (ismeretnyújtás, motiválás, szemléltetés, rendszerezés, gyakorlás, ismétlés, a tanulás irányítása).

Kiemelt feladataink
A nevelő-oktató tevékenységünk alapját képező, egységes követelmény-rendszert megvalósító, a tanár-diák kölcsönös együttműködésére épülő tanóra optimális kihasználása, a módszertani kultúra állandó fejlesztése. Az idegen nyelvek eredményes oktatása, az idegen nyelvi kompetencia fejlesztése. Az eddigi gyakorlatunkban jól bevált külföldi diákcserék, tanulmányutak (olasz, német, francia, angol, spanyol) – a szülők előzetes beleegyezésével – szervezése. 
Az alapvető informatikai ismeretek elsajátítása nemcsak az informatika és digitális kultúra órákon, hanem a közismereti tárgyak oktatásában is. Diákjaink tanulmányi munkájának segítése, a széleskörű információszerzés, a digitális kompetencia fejlesztése.
Nemzeti kultúránk alaposabb megismerése érdekében, a tanulók mind szélesebb körét bevonva – szülői egyetértéssel –, honismereti kirándulások szervezése a történelmi Magyarország legjelentősebb térségeibe (Erdély, Felvidék, Kárpátalja, Délvidék). Hazánk természeti értékeinek megbecsülését szolgálják a nemzeti parkokat bemutató földrajzi kirándulások.
Tanulóink reális világlátásának, önértékelésének, felelősségteljes, kulturált magatartásának fejlesztése. Az érzelmi nevelés, a helyes erkölcsi értékrend kialakítása, megerősítése, a személyiség formálása, valamint a családi életre nevelés, melynek színterei elsősorban az osztályfőnöki és biológia órák.
Lehetőség biztosítása a tanulók számára, hogy az őket érintő döntések előkészítésében és meghozatalában részt vegyenek. Ennek színtere a diákönkormányzat és az osztályközösség. A tanulói közösség formálása, fejlesztése érdekében együttműködünk a Szülők Tanácsával.
Rendszeres sporttevékenység: táborok, sportnapok, sportdélutánok, mérkőzések, edzések szervezése, amely hozzájárul tanulóink harmonikus testi fejlődéséhez, az egészséges életmódra neveléshez.
A káros hatásoknak, veszélyeknek kiszolgáltatott tanulóifjúság védelmében fontos feladat a prevenció és a felvilágosító tevékenység. Szoros, folyamatos együttműködés kialakítása az iskolán belül dolgozó szakemberekkel (osztályfőnök, iskolapszichológus, iskolaorvos, védőnő, drogügyi koordinátor) és a különböző tanácsadó, segítségnyújtó szervezetekkel.
Az iskola hagyományrendszerének ápolása és fejlesztése. A jelenlegi és régi diákok közötti kapcsolatteremtés a különböző rendezvényeken.
A tanulók problémamegoldó gondolkodásának, az összefüggések felismerésének fejlesztése.
A tanulók igényének kialakítása az egyéni ismeretszerzésre.
Tehetséggondozó és felzárkóztató programokkal az egyéni képességek kibontakozásának támogatása. A munkafolyamatok megszervezése során a tanulók egyéni képességeinek figyelembevétele, egyéni, hatékony tanulási módszerek kifejlesztése, A tanulási folyamat támogatása a tanulási környezet megfelelő kialakításával.
Elő kell segíteni az egyéni életélmények szerzését, az egyéni képességek kibontakozását a programokban, az órai munkában és a tanórán kívüli tevékenységekben.
Ismert és elismert személyiségek által követésre méltó példák felmutatása.
A személyes meggyőződés és világkép kialakítása és érzelmi-szellemi megerősítésének elősegítése személyre és konkrét közösségekre szabott feladatok alapján.
Konstruktív, jellegzetes, tartalmas és felelős, szellemi arculattal rendelkező alkotó (kis) közösségek létrehozása, ahol a tanuló a közösségben való élet során fejleszti önismeretét, együttműködési készségét, akaratát, segítőkészségét, szolidaritásérzését, empátiáját. Az iskolarendszerben meglévő szelektív hatások mérséklése, az egyenlő hozzáférés és esélyegyenlőség biztosítása.
Azon hátrányoknak a csökkentésére való törekvés, amelyek a tanulók szociokulturális környezetéből vagy eltérő ütemű éréséből fakadnak.
Az iskolában folyó nevelő-oktató munka részletes feladatai helyi tantervünkben, az egyes tantárgyi struktúrákban fogalmazódnak meg.

A feladatok megvalósítását szolgáló eszközök, módszerek 
Újszerű tanulásszervezési eljárások bevezetésével a tanulók motiváltságának növelése, önszabályozó mechanizmusaik kialakítása, fejlesztése.
A tanulók előzetes ismereteinek, tudásának, nézeteinek feltárását segítő, tudásuk átrendezését lehetővé tevő együttműködő (kooperatív) tanulási technikák és formák alkalmazása (páros-, csoport- és projektmunka).
A tanulókhoz alkalmazkodó differenciálás, a feladathoz illeszkedő tanulásszervezési technikák alkalmazása a tanulók egyéni képességeinek fejlesztése érdekében, a tanulói autonómiára építve.
A tanítási-tanulási helyzetek, a tanulásszervezési módok és értékelési eljárások alkalmazkodjanak a tanulók fejlesztési igényeihez, általában is támogassák a tehetségek felkutatását és tehetségük kibontakoztatását, és feleljenek meg a sajátos nevelési igényű gyerekek fejlesztési igényeinek.
Az infokommunikációs technológia alkalmazásának folyamatos fejlesztése (internet, e-tananyagok, digitális projektmunkák).
Magas színvonalú és sokrétű ismeretközléssel és hatékony tanulásszervezéssel a tanulók cselekvő részvételének előtérbe állítása, az önálló problémamegoldó, gondolkodóképesség és kreativitás fejlesztése.
Az önkéntesség, közösségi szolgálat, emberi együttélés szabályainak, a társas kapcsolatok fontosságának tudatosítása, az együttműködési készség kialakítása.
Az együttműködést és a tanulási esélyek egyenlőségét szolgáló szervezeti formák kialakítása. 
Önálló intézményi innovációk megvalósítása, folyamatossá tétele, a tanulás eredményességét növelő pedagógiai módszerek alkalmazása.
A tantárgy speciális jellegétől függően az auditív, a vizuális eszközök és az audiovizuális eszközök nyújtotta lehetőségek kihasználása.
Nevelő munkánkban jelentős szerepet kap a közösségformáló, egymás megismerését elősegítő, önszerveződést megkívánó feladatok teljesítése (hagyományos iskolai rendezvények, kirándulások, kulturális intézmények látogatása, szakmai táborok, osztálytermek dekorálása, diákok kezdeményezésére szervezett, komoly- és könnyűzenei koncertek, papírgyűjtés), valamint az iskolai összetartozást szimbolizáló lehetőségek (iskolazászló, ünnepi alkalmakkor használt egyenruha, az iskola címerével ellátott jelvény és sportpóló, marsallbot) megőrzése.

[bookmark: _Toc384641640][bookmark: _Toc498083133][bookmark: _Toc89083209]A pedagógusok helyi intézményi feladatai

Nevelési céljaink megvalósítása érdekében a pedagógus:
Munkája során példát mutat, különösen a megbízhatóság, becsületesség, szavahihetőség tekintetében, ezzel közvetítve ezen értékek fontosságát.
Az iskolai élet egészére figyelve segíti a közösség tagjainak emberi kibontakozását.
Személyi ügyekben nem feledkezik meg a szeretetről és diszkrécióról.
Rendszeres önképzéssel és továbbképzéseken való részvétellel fejleszti szakmai és pedagógiai műveltségét.
Rendszeres kapcsolatot tart diákjai osztályfőnökével, nevelőtanáraival, szüleivel, többi tanárával.
Tantárgyanként, osztályonként, illetve csoportonként megtervezett egész tanévi munkáját, a megvalósulás dokumentálását, a reflexiók beépítését a munkája minőségének emelése és mind tudatosabbá tétele érdekében időben elvégzi.
Szakmailag és módszertanilag alaposan felkészül. Munkáját pontosság jellemzi.
Szakmai munkaközösségével egyetértésben megszervezi a tehetséggondozás és felzárkóztatás teendőit.
Ismeri és alkalmazza az iskola nevelési dokumentumaiban megfogalmazott elveket az ellenőrzés-értékelés feladataiban, és ezek szerint cselekszik.
Részt vesz a nevelőtestületi értekezleteken, megbeszéléseken. Az intézmény működési rendjében az egészséges és biztonságos intézményi működtetésre vonatkozóan felmerülő tevékenységekbe bekapcsolódik.
A munkatervben előirt tanulmányi kirándulásokon, iskolai rendezvényeken részt vesz.
A tantermekben, szertárban, tornateremben rendet biztosít, a leltározásban részt vesz.
Az egységes iskolai követelményrendszert minden pedagógus köteles betartani. Minden tanév első tantárgyi óráján ismerteti a tanulókkal (és az első szülői értekezleten, illetve a fogadóórákon a szülőkkel) a tantárgy követelmény- és értékelési rendszerét, a pótlási és javítási lehetőségeket. 
[bookmark: _Toc384641641][bookmark: _Toc498083134]Adminisztrációs és tájékoztatási feladatai körében különösen ügyel arra, hogy a tanuló értékeléséről a digitális napló útján rendszeresen értesítse a szülőket. Az ellenőrző könyv/digitális napló útján bejegyzéseit az osztályfőnök havonta ellenőrzi, és az esetlegesen elmaradt bejegyzések beírását pótolja.

[bookmark: _Toc89083210]Az osztályfőnöki munka tartalma, az osztályfőnök feladatai

Az azonos évfolyamra járó, azon belül közös tanulócsoportot alkotó tanulók egy osztályközösséget alkotnak.
Az osztályközösség élén, mint pedagógusvezető, az osztályfőnök áll. Az osztályfőnököt az igazgató bízza meg. Az osztályfőnök jogosult az egy osztályban tanító pedagógusok értekezletének összehívására.

Az osztályfőnök feladatai és hatásköre:
A pedagógia elvei és gyakorlata szerint neveli tanítványait.
Célzatosan összehangolja osztályában a nevelési tényezőket, mindent megtesz azért, hogy osztálya jó közösséggé váljon, amelyben minden tanuló otthon van.
Tanítványai családi hátterének és személyiségének alapos megismerésére törekedve, az intézmény nevelési céljainak megfelelően, azokkal mélyen azonosulva, formálja személyiségüket, segíti önismeretük, hivatástudatuk fejlődését.
Igyekszik folyamatos jelenlétével is kifejezni az osztályával való törődését (szünetekben, kirándulásokon, iskolai rendezvényeken való részvételével).

Az osztályfőnök:
alaposan ismeri tanítványait;
az intézmény pedagógiai elvei szerint neveli osztályának tanulóit, a személyiségfejlődés tényezőit figyelembe veszi;
együttműködik az osztály diákbizottságával, segíti a tanulóközösség kialakulását;
koordinálja és segíti az osztályban tanító pedagógusok munkáját, és látogatja óráikat;
aktív pedagógiai kapcsolatot tart fenn az osztály szülői munkaközösségével, a tanítványaival foglalkozó nevelőtanárokkal és a tanulók életét, tanulmányait segítő személyekkel (pszichológus, gyógytestnevelő),
figyelemmel kíséri a tanulók tanulmányi előmenetelét, az osztály fegyelmi helyzetét; különös gondot fordít a hátrányos és halmozottan hátrányos helyzetű tanulók segítésére;
minősíti a tanulók magatartását, szorgalmát, és minősítési javaslatát a nevelőtestület elé terjeszti;
szülői értekezletet tart, az ellenőrző könyv/digitális napló útján rendszeresen informálja a szülőket a tanulók magatartásáról, tanulmányi előmeneteléről;
ellátja az osztályával kapcsolatos ügyviteli feladatokat;
saját hatáskörében – indokolt esetben – évi három nap távollétet engedélyezhet osztálya tanulójának, A tanulók hiányzásainak igazolásait  összegyűjti, és az iskolatitkárságon igazoltatja;
osztálya tanulóit rendszeresen tájékoztatja az iskola előtt álló feladatokról, azok megoldására mozgósít, közreműködik a tanórán kívüli tevékenységek szervezésében;
az érdekeltekkel egyetértésben javaslatot tesz a tanulók jutalmazására és büntetésére;
részt vesz az osztályfőnöki munkaközösség munkájában, javaslataival és észrevételeivel, a kijelölt feladatok elvégzésével elősegíti a közösség tevékenységének eredményességét.

[bookmark: _Toc411245918][bookmark: _Toc498083136][bookmark: _Toc89083211][bookmark: _Toc384641635]A személyiségfejlesztéssel kapcsolatos pedagógiai feladatok

A középiskolai nevelés-oktatás szakaszában folyó nevelés-oktatás feladata az iskolai alapműveltség árnyalása és megszilárdítása, melynek során már megjelennek a pályaválasztáshoz, a továbbtanuláshoz, a munkavállalói szerephez szükséges kompetenciák. A nevelési célok intézményi szintű tudatos követése, valamint a hozzájuk rendelt feladatok végrehajtása és végrehajtatása az intézményi pedagógiai kultúra és a színvonalas pedagógiai munka meghatározó fokmérője, a pedagógiai-szakmai ellenőrzés egyik fontos kritériuma. Iskolánk alapvető feladata, hogy a tanulók személyiségét széleskörűen fejlessze, tiszteletben tartva minden ember egyediségét, fejlődését és az egyetemes emberi értékeket. Célkitűzéseink alapján az alábbi konkrét pedagógiai feladatok köré csoportosítjuk a személyiségfejlesztéssel kapcsolatos teendőinket.
Az egyéni érdeklődés kielégítéséhez nyújtanak segítséget iskolai szakköreink, angol nyelvi rendezvények, a táborok.
A helyes önismeret, a kritikus és reális önértékelés kialakításában segít az iskolapszichológus támogatásával végzett osztályfőnöki munka. Az osztályfőnöki órák – órarendben tudatosan tervezve – lehetőleg szélső helyre kerülnek, így lehetőség nyílik a kiscsoportos foglalkozásokra, tömbösítésre is. Az önismereti játékok, tesztek, a tanulási szokások, az énképet elemző felmérések közül minden osztályfőnök - az iskolapszichológussal együttműködve - kiválasztja a korosztálynak megfelelőt.
Az értékekkel való azonosulás kialakításához hozzájárul, hogy a versenyeken helyezést elért tanulókról az iskolarádióban is beszámolunk, illetve a legrangosabb verseny-eredményeket elérőket tanévzáró ünnepségünkön az egész iskola közössége előtt megemlítjük és megjutalmazzuk.
Az adott tanévben az országos versenyek győzteseinek fényképe kikerül a „Büszkeségeink” táblára, a Móricz Akadémia új tagjainak arcképe a Móricz Akadémia tablójára. Az iskolai évkönyv Büszkeségeink fejezetébe is bekerülnek a kiemelkedő eredményt elért tanulóink.
Az emelt szintű érettségi előkészítő választásához, a továbbtanuláshoz, a pályaválasztáshoz ad támpontot a pályaorientációs felmérés, illetve a lehetőségekről tájékoztató számtalan kiadvány, melyet a 11-12. évfolyam tanulóihoz eljuttatunk.
Gondot fordítunk a harmonikus testi fejlesztésre is, az állóképesség, az akaraterő, az együttműködés növelésére, melynek kiváló helyszínei a sportkörök, edzések, az iskolai szintű versenyek, valamint sporttáboraink.

[bookmark: _Toc498083137][bookmark: _Toc89083212]Az értelmi nevelés

Az értelmi nevelés területén nagy hangsúlyt fektetünk a kulcskompetenciák fejlesztésére, az értelmi képességek, illetve az önálló ismeretszerzéshez szükséges képességek kialakítására, fejlesztésére. A világ megismerésére való törekvés igényének kialakítására, a praktikus gondolkodásra.
A kulcskompetenciák fejlesztése a Nemzeti alaptanterv alapján történik.

Anyanyelvi kommunikáció
Az anyanyelvi kommunikáció magában foglalja a gondolatok, érzések és érzelmek kifejezését és értelmezését szóban és írásban egyaránt, valamint a helyes és kreatív nyelvhasználatot az élet minden területén: családon belül, iskolában, társadalmi érintkezések, szabadidős tevékenységek során. 

[bookmark: _Toc355475646]Idegen nyelvi kommunikáció
Az idegen nyelvi kommunikáció az anyanyelvi kommunikáció elemeivel jellemezhető: fogalmak, gondolatok, érzések, tények és vélemények megértése, kifejezése és értelmezése szóban és írásban (hallott és olvasott szöveg értése, szövegalkotás), a társadalmi és kulturális tevékenységek megfelelő keretein belül – oktatás és képzés, munka, családi élet és szabadidős tevékenységek –, az egyén szükségleteinek megfelelően.

[bookmark: _Toc355475647]Matematikai, gondolkodási kompetencia
A matematikai kompetencia a matematikai gondolkodás fejlesztésének és alkalmazásának képessége, felkészítve ezzel az egyént a mindennapok problémáinak megoldására is. E kompetenciában és annak alakulásában a folyamatok és a tevékenységek éppúgy fontosak, mint az ismeretek. A matematikai kompetencia felöleli a matematikai gondolkodásmódhoz kapcsolódó képességek alakulását, használatát, a matematikai modellek alkalmazását (képletek, modellek, grafikonok/táblázatok), valamint a törekvést az alkalmazásra.
A gondolkodási kompetencia a fogalmak alkotásával és gondolkodási műveletek segítségével a valóság összefüggéseinek megértését, új ismeretek szerzését és problémák megoldását teszi lehetővé.

[bookmark: _Toc355475649]Digitális kompetencia
Ez a kulcskompetencia felöleli az információs társadalom technológiáinak magabiztos és kritikus használatát, az információ megkeresését, összegyűjtését és feldolgozását, a valós és a virtuális kapcsolatok megkülönböztetését. 

A tanulás kompetenciái
A tanulást az élet egészét horizontálisan és vertikálisan átívelő emberi tevékenységnek kell tekintenünk. A legfontosabb kompetenciánk éppen a tanulásra, a tanulás megtanulására és a tanulás folyamatos fenntartására való képességünk. Minden műveltségi területen az önálló, hatékony tanulás azt jelenti, hogy az egyén képes kitartóan tanulni, saját tanulását megszervezni egyénileg és csoportban egyaránt, ideértve az idővel és az információval való hatékony gazdálkodást. Ez egyrészt új ismeretek megszerzését, feldolgozását és beépülését, másrészt útmutatások keresését és alkalmazását jelenti. A hatékony és önálló tanulás arra készteti a tanulót, hogy előzetes tanulási és élettapasztalataira építve tudását és képességeit helyzetek sokaságában használja, otthon, a munkában, a tanulási és képzési folyamataiban egyaránt. 

Személyes és társas kapcsolati kompetencia
A személyes, értékorientációs és társas kompetenciák a harmonikus életvitel és a közösségi beilleszkedés feltételei, a közjó iránti elkötelezettség és tevékenység felöleli a magatartás minden olyan formáját, amely révén az egyén hatékony és építő módon vehet részt a társadalmi és szakmai életben, az egyre sokszínűbb társadalomban, továbbá ha szükséges, konfliktusokat is meg tud oldani. A társas kompetencia képessé teszi az egyént arra, hogy a társadalmi folyamatokról, struktúrákról és a demokráciáról kialakult tudását felhasználva, aktívan vegyen részt a közügyekben.

Munkavállalói, innovációs és vállalkozói kompetenciák
A vállalkozói kompetencia segíti az egyént a mindennapi életben – így a munkahelyén is – abban, hogy megismerje tágabb környezetét, és képes legyen a kínálkozó lehetőségek megragadására. A tudást, a kreativitást, az újításra való beállítódást és a kockázatvállalást jelenti, valamint azt, hogy célkitűzései érdekében az egyén terveket készít és hajt végre. Alapját képezi azoknak a speciális ismereteknek és képességeknek, amelyekre a gazdasági tevékenységek során van szükség.

A kreativitás, a kreatív alkotás, önkifejezés és kulturális tudatosság kompetenciái
Az alkotókészség (kreativitás) a személyiségtulajdonságok, gondolati- és gyakorlati-cselekvéses képességek sajátos összerendezettsége a személyiségen belül, ami lehetővé tesz valamilyen szintű alkotást, az elszigetelt tapasztalatok összekapcsolását, újszerű értelmezését és új formában történő megjelenését, és emellett még viselkedésben, magatartásban is megnyilvánul. Az esztétikai-művészeti A kulturális tudatosság és kifejezőképesség magában foglalja az esztétikai megismerés, illetve elképzelések, élmények és érzések kreatív kifejezése fontosságának elismerését, mely minden műveltségterületen jelentkezik. Olyan képességek tartoznak ide, mint a művészi önkifejezés, a műalkotások és előadások elemzése, saját nézőpont összevetése mások véleményével, a kulturális tevékenységben rejlő gazdasági lehetőségek felismerése és kiaknázása.

[bookmark: _Toc498083138][bookmark: _Toc89083213]Az erkölcsi nevelés
Diákjainkat kulturált, toleráns magatartás kialakítására neveljük. Elengedhetetlenül szükségesnek tartjuk a helyes erkölcsi értékrend megszilárdítását, az egymás tiszteletére, megbecsülésére nevelést.

[bookmark: _Toc498083139][bookmark: _Toc89083214]Az önismeret és a társas kultúra fejlesztése

Feladatunk elősegíteni a tanuló kedvező szellemi fejlődését, készségeinek optimális alakulását, tudásának és kompetenciáinak kifejezésre jutását és valamennyi tudásterület megfelelő kiművelését. Célunk az önismeret és énkép kialakulásának segítése, az értelmi és érzelmi oldal egészséges arányának kifejlesztésére törekvés.
Törekszünk diákjainkban a kitartás, a szorgalom, a céltudatosság, az elkötelezettség, a folyamatos önfejlesztés belső igényének kialakítására. A tanulót segítjük, hogy képessé váljon érzelmeinek hiteles kifejezésére, a mások helyzetébe történő beleélés képességének, az empátiának a gyakorlására, valamint a kölcsönös elfogadásra. Fontos a társkapcsolatokkal kapcsolatos ismeretek (társas kompetencia), a kulturált magatartás és a kommunikáció elsajátítása.

[bookmark: _Toc498083140][bookmark: _Toc89083215]Nemzeti öntudat, hazafias nevelés

Nemzeti összetartozás ápolására irányuló hazafias elköteleződésre nevelés, az otthon, a lakóhely, a szülőföld, a haza és népei megismerésére, megbecsülésére nevelő ismeretek elsajátítása, egyéni és közösségi tevékenységek gyakorlása.

[bookmark: _Toc498083141][bookmark: _Toc89083216]Állampolgárságra, demokráciára nevelés

Aktív állampolgárságra nevelés (konfliktuskezelés, együttműködés képessége).

[bookmark: _Toc498083142][bookmark: _Toc89083217]Fenntarthatóságra, környezettudatosságra való nevelés

Környezettudatos magatartás kialakítása, mely a fenntarthatóság szempontjaira koncentrál, annak elfogadtatása, hogy a természeti erőforrásokat a tanulók tudatosan, takarékosan és felelősségteljesen, megújulási képességükre tekintettel használják. Váljon a tanulók igényévé a természet és szűkebb környezetük megóvása. Ismerjék meg a hosszútávon fenntartható életmód gyakorlati fogásait.


[bookmark: _Toc498083143][bookmark: _Toc89083218]A testi és lelki egészségre nevelés és családi életre nevelés

Testi, lelki egészség, mely a tanórai és az egyéb foglalkozások során az egészségnevelési és környezeti nevelési programmal koherensen jelenik meg, amely magában foglalja az egészségmegőrzést is. A nevelés feladata a harmonikus családi minták közvetítése, a családi közösségek megbecsülése. A felkészítés a családi életre segítséget nyújt a fiataloknak a felelős párkapcsolatok kialakításában, ismereteket közvetít a családi életükben felmerülő konfliktusok kezeléséről.

[bookmark: _Toc498083144][bookmark: _Toc89083219]Felelősségvállalás másokért, önkéntességre nevelés

A munka fontosságának és megbecsülésének tudatosítása. Az iskolában létrehozott szellemi és anyagi javak megbecsülése, a mindennapos elvégzett tevékenységek gyakoroltatása, a csoportmunkában való részvétel képességének és a projektszemléletnek a fejlesztése. Tanulóinkban a szociális érzékenység és a segítő magatartás fejlesztése.

[bookmark: _Toc498083145][bookmark: _Toc89083220]Médiatudatosságra való nevelés

Biztos esztétikai értékítélet és belső késztetés kialakítása. A tanulók ismerjék meg és értsék meg, hogy milyen összefüggés van a média, a pénz és a társadalom között, tudják értelmezni a látottakat és hallottakat, alakuljon ki kritikai beállítódásuk. Szerezzenek ismereteket az adatbiztonsággal, a jogtudatossággal, és a függőséggel kapcsolatosan.

[bookmark: _Toc498083146][bookmark: _Toc89083221]Gazdasági és pénzügyi nevelés

A tanulókban tudatosodjon saját felelősségük a tisztességes munka, a fogyasztás, az ésszerű gazdálkodás területén, tudjanak mérlegelni és dönteni. Ismerkedjenek meg a vállalkozások során felmerülő kockázatokkal és veszélyekkel, azzal, hogy a pénzt hogyan fektethetik be, és ehhez kitől kérjenek információkat.



[bookmark: _Toc498083147][bookmark: _Toc89083222]Pályaorientáció

Átfogó ismeretek szerzése és betekintés a munka világába, az életkoruknak és tudásuknak megfelelő lehetőségek megismerése több csatornán keresztül (pl. a régi móriczos diákok meghívásával a pályaorientációs napon) és a felsőoktatási intézmények által szervezett nyílt napok segítségével. Felkészítés az egyéni képességek, pályaalkalmasság felmérésére és elfogadására, a jövőbeli felelősségvállalásra. A segítéssel, az együttműködéssel, a vezetéssel és a versengéssel kapcsolatos tevékenységek gyakorlása, magatartásmódok és azok kezelésének fejlesztése.

Kiemelt feladataink:
Az iskolarendszerben meglévő szelektív hatások mérséklése, az egyenlő hozzáférés és esélyegyenlőség biztosítása.
Minden tanulónk számára biztosítani kell az alapkészségek elsajátítását, melyek a társadalomba való beilleszkedéshez, a további ismeretszerzéshez és az önmegvalósításhoz szükségesek.  Fel kell készítenünk a tanulókat az önálló ismeretszerzésre, a sikeres felsőoktatási felvételire. Elő kell segíteni az egyéni életélmények szerzését, az egyéni képességek kibontakozását a programokban, az órai munkában és a tanórán kívüli tevékenységekben: érettségi előkészítők, szakkörök, kirándulás, évkönyv stb.
A tanulók problémamegoldó gondolkodásának, az összefüggések felismerésének fejlesztése osztályfőnöki órák, vezetői és közösséget érintő intézkedések, tantárgyak elsajátítása során.
Tehetséggondozó és felzárkóztató programokkal az egyéni képességek kibontakozásának támogatása. A munkafolyamatok megszervezése során a tanulók egyéni képességeinek figyelembevétele, egyéni, hatékony tanulási módszerek kifejlesztése.
A diákok számára életkoruknak megfelelő formájú és jelentőségű döntési helyzetek teremtése.
A tanítási-tanulási folyamatban alkotó jellegű feladatok biztosítása.
Ismert és elismert személyiségek által követésre méltó példák felmutatása.
A személyes meggyőződés és világkép kialakulásának és érzelmi-szellemi megerősítésének elősegítése személyre és konkrét közösségekre szabott feladatok alapján.
Konstruktív, jellegzetes, tartalmas és felelős, szellemi arculattal rendelkező, alkotó (kis) közösségek létrehozása, ahol a tanuló a közösségben való élet során fejleszti önismeretét, együttműködési készségét, akaratát, segítőkészségét, szolidaritásérzését, empátiáját.

[bookmark: _Toc89083223]A személyiségfejlesztéssel kapcsolatos tovább feladataink

A helyi tantervben leírt egységes, alapvető tartalmak átadása, elsajátíttatása, valamint az ezekre épülő differenciálás.
A helyi tantervet is magában foglaló pedagógiai programunk összeállításánál elsődleges szempont a tanulók képességeinek fejlődéséhez szükséges olyan követelmények meghatározása, amelyek ösztönzik a személyiségfejlesztő oktatást. Nevelési programunk összeállításánál ezért elsődlegesek az alábbi feladatok:
· a színes, sokoldalú iskolai élet, tanulás, munka támogatása,
· annak biztosítása, hogy a fenti lehetőségek fejlesszék a tanulók önismeretét, gondolkodási képességét, együttműködési készségét, eddzék akaratukat,
· a tanulók életmódjának, motívumaiknak, szokásaiknak, az értékekkel történő azonosulásuknak fokozatos kialakítása, meggyökereztetése.

[bookmark: _Toc498083148][bookmark: _Toc89083224]Az egészség- és környezeti neveléssel összefüggő alapfeladatok

Iskolánkba — annak földrajzi helyzeténél fogva is — a társadalmi közép- illetve felső-középosztály gyerekei járnak. A családok többsége jó anyagi körülményekkel rendelkezik, ami gyerekeiknek széleskörű lehetőséget biztosít. A szülők, munkájukból adódóan igen elfoglaltak, kevés idő jut a beszélgetésekre. Így a fiatalok egyedül maradnak problémáikkal, pedig éppen ez az a konfliktusokkal teli korosztály, melynek szüksége van meghitt beszélgetésekre. 
Továbbá fontosnak érezzük a tanulók környezettudatos magatartásának, életvitelének kialakulását annak érdekében, hogy a felnövekvő nemzedék képes legyen a környezeti válság elmélyülésének megakadályozására, elősegítve az élő természet fennmaradását és a társadalmak fenntartható fejlődését. 
Ennek érdekében fontosnak tartjuk: a mindennapi testmozgás igényének kialakítását, mivel tanulóink többségénél az évek előre haladtával csökken a fizikai aktivitás.
Felhívjuk tanulóink figyelmét a káros szenvedélyek hatásaira, mert tanulóink jelentős része alkalmi dohányzó, és a korosztályra jellemző alkalmi kábítószer használat is jelen van iskolánkban. Az aktív szexuális élet kezdete is korábbra tolódott: 14-15 év, noha erről a családok nem tudnak. (reprezentatív felmérés).
Célunk a problémamegoldó készség fejlesztése az érett személyiséggé válás kialakításában, a reális énkép kialakításában, az önmegvalósítást lehetővé tevő helyes pályaválasztásban, amely szükséges a jó társadalmi beilleszkedéshez 
Erősítjük tanulóinkban a környezettudatos gondolkodásmód kialakítását, a környezettudatos magatartást megalapozó készségek, jártasságok, pozitív attitűdök, kritikai gondolkodás erősítését.

Teljes körű egészségfejlesztés és környezeti nevelés
A teljes körű egészségfejlesztés és környezeti nevelés célja, hogy az iskolánkban eltöltött időben minden tanuló részesüljön a teljes testi-lelki jóllétét, egészségét, egészségi állapotát hatékonyan fejlesztő, a környezetet óvó és vigyázó tevékenységben. 
Kiemelt felelősséggel tartozik iskolánk mint olyan intézmény, amely a tanulók ismereteinek, képességeinek és viselkedéseinek fejlesztésére hivatott. Az egészséges életmódra és a környezet szeretetére nevelést már kisgyermekkorban el kell kezdeni és az életfordulókon (pl. serdülőkor) fokozottabban megerősíteni. A nevelési folyamatban nélkülözhetetlen – az alapvető értékek mellett – a testi-lelki-szociális egészség közvetítése, az élet, egészség védelme.
Jelentős szerepet kap benne a szülő, a család, az ifjúságvédő, a civil közösségek, sport- és egyéb egyesületek, média stb. 
Az egészségkulturáltság maga az életmód. Az egészségvédelem szoros kapcsolatban áll az erkölcsi értékekkel, magatartással.
Már a korai gyermekkortól kezdve számos befolyás éri a gyermeknek az egészségről alkotott fogalmát, de számos hatás éri viselkedésüket, magatartásukat is. Sokszor nincsenek tisztában a befolyásokkal, amelyek érik őket. Ezért fontos része az egészségnevelési programnak az is, hogy segítsen a tanulókban kialakítani olyan készségeket, amelyek lehetővé teszik saját magatartásuk kedvező irányú befolyásolását.

Egészségfejlesztési és környezeti nevelési témakörök iskolánkban:
az egészség fogalma
személyi higiénia
egészséges életmód
mindennapos testedzés
a káros szenvedélyek megelőzése
teherbíró személyiség kialakítása
a szexuális magatartás formálása
elsősegély-nyújtási alapismeretek
betegségmegelőzés önvizsgálattal
kortárs kapcsolatok formálása
szelektív hulladékgyűjtés
iskolánk közvetlen környezeti értékeinek megőrzése és formálása
a helyi, a regionális és globális természeti és társadalmi jelenségek, folyamatok, azok kölcsönhatásai, összefüggései és formálhatósága
a környezettel kapcsolatos jeles napok

Az egészség- és környezeti nevelési program hozzásegíti a tanulókat:
az egészséges életvitel kialakításához,
a helyes értékrend felépítéséhez, az egészségvédelem kérdéseinek megismeréséhez,
az életmóddal kapcsolatos (biológiai-pszichés) tennivalók elsajátításához,
a képességek erősítéséhez, fejlesztéséhez,
az egészségre káros szokások megismeréséhez, kiküszöböléséhez.

Alapelve, célja:
az egészség megőrzéséhez az egészséges életmód fejlesztéséhez szükséges ismeretanyag átadása, magas szintű tudás kialakítása, 
megfelelő attitűd létrehozása, valamint egészségmegőrző magatartás kifejlesztése,
a helyes életmódi és életvezetési szokások rögzítése,
a mentális egészség kialakítása és megőrzése a biológiai, pszichológiai és szociális tényezők kölcsönhatása mentén, 
a mentális problémák elsődleges megelőzése: a testmozgás népszerűsítése, megfelelő iskolai szociokulturális környezet kialakítása, az egészségfejlesztés oktatása, tanuló érett személyiséggé válásának segítése,
a mozgásszervi preventív szemlélet elterjesztése.(mindennapi testedzés),
az egészséges életmódhoz szükséges vonzó szabadidős programok szervezése,
a közvetlen környezet értékeinek megőrzése, gyarapítása,
a környezettudatos szemlélet elsajátítása.

Az egészség- és környezeti nevelés színterei iskolánkban
tanórai feladatok
tanórán kívüli feladatok
életvitelszerűen: az „egészséges büfé” segítségével
Kötelező tanórai keretben végzett egészség- és környezeti nevelés
A kötelező tantárgyakba beépített egészség- és környezeti nevelési tartalmak az egyes tantárgyak helyi tantervében találhatóak. Az alábbi tantárgyakba integráltuk az alább megnevezett témaköröket: biológia, földrajz, osztályfőnöki, technika, kémia, fizika, történelem, etika, testnevelés. A biológia, osztályfőnöki és földrajz tantárgyak kiemelt jelentőségűek az elméleti jellegű szemléletformálásban, míg a testnevelés és technika tanórákon az egyes területek gyakorlati alkalmazása történik.
Témakörök:
egészséges táplálkozás (étkezési szokások, helyes táplálkozás fontossága, táplálkozással kapcsolatos betegségek, serdülőkori cukorbetegség, anorexia, bulimia)
személyi higiénia (tisztálkodás, megfelelő öltözködés, bőrápolás, hajfestés, fogászati vizsgálat)
egészséges életmód (helyes napirendkészítés, a szabadidő eltöltése, mindennapi testedzés)
káros szenvedélyek megelőzése 
· dohányzás (dohányzás okozta légzőszervi problémák, terhesség alatti dohányzás, a dohányzás és a sport kapcsolata, a dohányzás története)
· alkohol (alkoholizmus testi és pszichés káros hatásai, hazánk történelmi borvidékei, az alkoholfogyasztás története)
· kábítószerek (filmvetítés, a droghasználat és a törvény, beszélgetés „leszokott drogossal”)
teherbíró személyiség kialakítása (döntéshozatali képesség fejlesztése, önismeret, kudarctűrés, testi fogyaték feldolgozása, konfliktuskezelési képesség fejlesztése)
szexuális magatartás formálása (nemi érés, nemi egészség, a nemi úton terjedő betegségek megelőzése, a korai szexuális kapcsolat hátránya, fogamzásgátlás)
elsősegély nyújtási alapismeretek (BLS módszer megtanulása, vérzéscsillapítások, kötözési módszerek)
betegségmegelőzés önvizsgálattal (a szűrővizsgálatok fontossága, fertőző és gyermekbetegségek, védőoltások)
a környezet- és természetvédelem célja, módszerei, eszközei
a környezetszennyezések és hatásuk (levegő-, víz-, talajszennyezés, túlzott energiafelhasználás, hulladékkezelés)
az ökológiai lábnyom és a fenntartható fejlődés
a környezetvédelem egyéni megvalósulása (környezettudatos gondolkodás, vásárlás)

Tanórán kívüli foglalkozások
rendszeres délutáni foglalkozások, szakkörök, sportkörök
sportprogramok, sportrendezvények pl. Kerületi Kaptató, a kerület által szervezett versenyek pl. labdarúgás, atlétika, röplabda, iskolai sportnap (évente 1-2 alkalommal)
sporttáborok évente 1-1 alkalommal: sítábor, vízi tábor (forrás: pályázat + szülői befizetés, rászoruló tanulók esetén alapítványi támogatás)
kirándulások, erdei iskolák, terepgyakorlatok, barlanglátogatások (forrás: pályázat + szülői befizetés, rászoruló tanulók esetén alapítványi támogatás)
kirándulások határon kívüli magyar lakta területekre (forrás: pályázat + szülői befizetés, rászoruló tanulók esetén alapítványi támogatás)
tanulmányi kirándulások pl. Antropológiai Intézet, Orvostörténeti Múzeum, Sashegyi-tanösvény, Vácrátóti Arborétum, Állatkert (forrás: pályázat + szülői befizetés, rászoruló tanulók esetén alapítványi támogatás)
erdei iskola a Duna-Ipoly Nemzeti Park Királyréti Látogatóközpontjában a 7. évfolyam természettudományos osztályának (forrás: pályázat + szülői befizetés, rászoruló tanulók esetén alapítványi támogatás)
terepgyakorlatok:  Dinnyés, békamentő akció Farmoson  (forrás: pályázat + szülői befizetés, rászoruló tanulók esetén alapítványi támogatás)
· barlanglátogatások a Szemlőhegyi-barlangban, a Pálvölgyi-barlangban  
projekthét a 8. osztályban (forrás: pályázat + szülői befizetés, rászoruló tanulók esetén alapítványi támogatás)
üzemlátogatás (pl. Gellérthegyi Víztározó, Szennyvíztisztító, Meteorológiai Intézet, Chinoin Gyógyszergyár, Richter Gedeon Gyógyszergyár, Paksi Atomerőmű)
kiemelt, egész iskolát érintő akcióprogramjaink:
· egészség- és környezeti nevelési nap külső előadókkal témanapként, különös tekintettel a különböző szenvedélyek megelőzésére
· papírgyűjtés évente 2 alkalommal
· csatlakozás a TeSzedd mozgalomhoz (a Ferenchegyi tanösvény megtisztítása)
 az adott témával kapcsolatos versenyek, vetélkedők pl. egészséges táplálkozás verseny, Hermann Ottó verseny, TIT levelezős verseny
iskolánk Állatházának rendben tartása, az állatok gondozása

A program megvalósulásának ellenőrzése, értékelése

Tanórai keretben megvalósuló fejlesztés
A tananyaghoz kapcsolódóan elsajátítandó ismeretek ellenőrizhetők, mérhetők. Részei a tanulási folyamatnak. A tananyag számonkérésének folyamatában ellenőrizhető, hogy az életvitelszerűen rögzítendő elemek valóban beépültek-e a tanuló viselkedési kultúrájába. 

Tanórán kívüli tevékenységek (egyéb foglalkozások) során megvalósuló fejlesztés
A munkaterv szerint megszervezett témanapok, témahetek, projektek egyrészt a fejlesztési folyamat előre megtervezett elemei, másrészt a hiányosságok észlelését követő korrekciók. Az átadott ismeretek, a megtapasztalt egészségnevelési elemek a programok során be kell épüljenek a tanuló és adott esetben a családja napi életviteli kultúrájába, annak szerves részévé kell váljanak. Ezek a programok igen gyakran versenyeztetéssel együtt valósulnak meg, így az eredmények követhetőek.

Visszacsatolás
Az adott események, a tanév értékelése során elért eredmények reális feltérképezése adja a következő tervezési időszak szakmai alapját. Az elsajátítandó ismereteknek spirálisan fejlődniük kell, el kell mélyüljenek. Ezt az iskola és a tanárok az éves munkatervben, a programtervekben és a foglalkozási tervekben tervezik meg.
El kell érni, hogy az általános fizikai teherbíró képesség fejlődésének folyamatos nyomon követése motivációs tényezőként hasson a tanulókra, és az iskolából kikerülve, életvitelükben helyet kapjon a rendszeres fizikai aktivitás is.
Soha nem szabad elfelejtenünk, hogy a program van a gyerekekért, és nem a gyerek a programért! Bármennyire jó és logikus egy tanár által kezdeményezett program; ha nem válik be, akkor alakítsuk át, cseréljük le, vagy akár hagyjuk el a következő évben.

Az egészség- és környezeti nevelés megvalósításában résztvevők
Iskolán belüli:
szaktanárok,
iskolaorvos,
védőnő,
iskolapszichológus,
diákönkormányzatot segítő pedagógus,
Szülők Tanácsa,
az iskolai büfé személyzete.
Iskolán kívüli:
prevenciós segítő a rendőrségtől,
meghívott külső előadók (pl. Anonim Alkoholisták, dietetikus),
Vöröskereszt,
kerületi gyermekfogászat.
A teljes egészség- és környezeti nevelési programok megvalósításáért az iskola minden pedagógusa, dolgozója felelős.

Komplex intézményi mozgásprogram

A komplex intézményi mozgásprogramnak az adott tanévre aktualizált feladattervét az éves munkaterv mellékleteként dolgozzuk ki.
A 2012-ben bevezetett mindennapos testnevelés tanóráit a tanulók órarendjébe beépítettük. A heti 5 tanórából kettőt dupla órában tartunk, mely a nap utolsó két órája. Ezeket az órákat tudják a tanulók az Nkt 27§ (11) szerint más sporttevékenységgel kiváltani.
Az intézmény tanulói rendszeresen részt vesznek a város és egyéb szervezetek által meghirdetett sport- és egészségnapokon. Az egészségnap beépül az intézmény mindennapi életébe.
Az alternatív és szabadidős mozgásrendszerek keretében az alábbi sportágakat építettük be az óratervi órakeretbe 10 órában: floorball, frizbi, asztalitenisz, tollaslabda, síelés, korcsolya, szabad testsúlyos edzés. (a korcsolyát kivéve mindenhez van felszerelés a szertárban, korcsolyázáshoz a tanulók viszik a sajátjukat, akinek nincs, az bérel a jégpályán)
Az előbbi pontban felsorolt sportágak közül hétből házibajnokságot szervezünk.
Napközben felszerelést biztosítunk a sportolni szándékozó diákok számára.
Az iskolai sportkörünk az éppen aktuális szaktanári ellátottságtól függő szakágakkal rendelkezik.
Az évszak sajátosságainak megfelelő mozgásos tevékenységet a tanmenetnek megfelelően végzünk.
A tanulmányi kirándulások meghatározó és szívesen vett programjai a kerékpártúrák, a vízitúrák és a gyalogtúrák. (forrás: pályázat + szülői befizetés, rászoruló tanuló esetén alapítványi támogatás)
A tanulók fizikai állapotának és edzettségének vizsgálatát (NETFIT mérés) az Nkt. 80. § (9) bekezdése alapján minden tanévben a testnevelés órák keretében elvégezzük.
Ezen a mérések a tapasztalatait felhasználjuk a testnevelés órák fizikai képességfejlesztésének megtervezésénél, a sportköri foglalkozásokon, illetve a tömegsportórákon is.
A komplex intézményi mozgásprogram adott tanévre aktualizált feladatterve az éves munkatervben található.

Iskolai nevelő és oktató munkánk egyik alapvető feladata a kiemelt figyelmet igénylő tanulók fejlesztése, melynek alapja a tanulók egyéni képességeinek, fejlettségének, ismereteinek figyelembevétele, a differenciálás; valamint különféle egyéni fejlesztő módszerek és szervezeti formák alkalmazása a tanítási folyamatban.
Az együttnevelés az intézmény egészében pedagógiai hatással bír: pozitív emberi értékek, tulajdonságok kialakítására törekvés (a szeretet, a jóság, a becsületesség, az őszinteség, az önzetlenség, a szorgalom, a segítőkészség, a tolerancia, a felelősségérzet példáinak erősítése), az együttműködési képesség kialakítása, az empátia fejlesztése.
A Knt. 4.§.(13). szakasza szerint a kiemelt figyelmet igénylő tanuló:
· a sajátos nevelési igényű, 
· a beilleszkedési, tanulási, magatartási nehézséggel küzdő, 
· a  kiemelten tehetséges, illetve 
· a  gyermekek védelméről és a gyámügyi igazgatásról szóló törvény szerint hátrányos és halmozottan hátrányos helyzetű gyermek, tanuló.

Az iskola szakmai alapdokumentuma (alapító okirata) alapján látja el a kiemelt figyelmet igénylő tanulókat, e feladatainak ellátása során érvényesíti az esélyegyenlőségi elveket, az esélykompenzáció gyakorlatát.

Tevékenységeink
Az osztályfőnökök a nyilvántartás mellett a szociális és hatósági intézményhálózattal való kapcsolattartást is végzik. 
Az osztályfőnök együttműködik az iskola minden érintett pedagógusával, a diákönkormányzattal, tagja az osztályfőnöki munkaközösségnek, és kapcsolatot tart az egészség- és környezeti neveléssel is foglalkozó munkaközösségekkel. Segítséget nyújt a kortárssegítő hálózat kiépítéséhez és a segítők koordinálásához.
Iskolánk a régió nevelési tanácsadóival és a gyermekjóléti szolgálattal az alábbi területeken működik együtt:
ingyenes tankönyv biztosítása a jogszabályi kereteknek megfelelően,
felzárkóztató órák, fejlesztő foglalkozások,
a nevelők és tanulók személyes kapcsolatai,
pályaorientáció,
együttműködés a szülőkkel,
a szülők és a családok nevelési gondjainak segítése,
a szülők tájékoztatása a családsegítő és a gyermekjóléti szolgálatokról, szolgáltatásokról.

A beilleszkedési, tanulási és magatartási zavar az elfogadott társadalmi normáktól való eltérő viselkedés, valamint a tanulási képességek zavara. Fontos feladatunknak tartjuk időben felismerni és kiszűrni a beilleszkedési, tanulási és magatartási problémákkal küzdő tanulókat.
Ezért az iskola feladatai között az egyik legfontosabb a helyzet felismerése, jelzése, a megfelelő szakemberhez való irányítás. Elvárt az együttműködés a fejlesztőpedagógussal, az iskolapszichológussal, a pedagógiai szakszolgálatok szakembereivel és az egészségügyi intézményekkel.
A beilleszkedési, tanulási és magatartási zavarok enyhítését az alábbi pedagógiai tevékenységekkel kívánjuk elérni: 
a belépő évfolyam év eleji tudásszintjének mérése a főbb tantárgyakból,
a problematikusnak ítélt tanulók szakértői vizsgálatának kérelme,
tanulásmódszertani ismeretek alkalmazása a tantárgyi órákon,
szoros kapcsolat az általános iskolákkal, a nevelési tanácsadóval és a gyermekjóléti szolgálattal,
az egyéni képességekhez igazodó tanórai tanulás megszervezése,
a nevelők és a tanulók személyes kapcsolattartása,
az iskolai könyvtár, valamint az iskola más létesítményeinek, eszközeinek egyéni vagy csoportos használata,
a felsőfokú továbbtanulás irányítása, segítése,
a szülők és a családok nevelési gondjainak segítése,
az egy osztályban tanító tanárok együttműködése, egységes nevelési elvek alkalmazása,
az osztályközösség segítő erejének mozgósítása,
a közös iskolai és iskolán kívüli programok során a peremhelyzetű tanulók bevonása,
szülők tájékoztatása a családsegítő és a gyermekjóléti szolgálatokról, szolgáltatásokról,
kedvezmények, mentességek biztosítása a nemzeti köznevelési törvény alapján,
iskolapszichológus segítő tevékenysége.
Az osztályfőnök az igazgatóhelyettesek segítségével külső szakember segítségét is igényelheti (nevelési tanácsadó, gyermekjóléti szolgálat).
Az osztályfőnök a BTMN-es gyermekről az iskolapszichológus bevonásával egyéni fejlesztési tervet készít, amelyet az iskolavezetés bevonásával az alábbi segítőhálózat segítségével valósít meg: osztályfőnöki munkaközösség, osztályban tanító pedagógusok, iskola-egészségügyi szolgálat, külső szakértők bevonása: rehabilitációs bizottság, nevelési tanácsadó 

Iskolánkban a sajátos nevelési igényű tanulók nevelése, oktatása a többi tanulóval együtt, integrált formában folyik. Az integrált nevelés-oktatás során ellátott SNI kategóriák a szakmai alapdokumentum (alapító okirat) szerint: 
egyéb pszichés fejlődési zavarral küzdők,
érzékszervi fogyatékos – hallási fogyatékos.
Az SNI tanulók nevelése-oktatása állapotuknak megfelelően, a vonatkozó jogszabályi előírások szerinti speciális implementációjú tanterv szerint történik. A használt módszerek igazodnak hiányosságaikhoz, fogyatékosságukhoz. Értékelésük egyéni elbírálás alapján, a vonatkozó szabályozók által megfogalmazottaknak megfelelően folyik.
Azoknak az SNI tanulóknak kerül sor a többségi tanulókkal történő együttnevelésére, akiknek nevelését-oktatását a szakértői bizottságok integrált osztályban javasolják. Ezek a tanulók többségi társaikkal együtt végzik iskolai feladataikat, de a szükséges területeken támogatást kapnak. Ez jelenti a fokozott toleranciát, az egyéni fejlesztést, más munkaszervezési formák alkalmazását, speciális tankönyv használatát, az ellenőrzés és az értékelés szigorú igazítását a tanuló képességeihez és az egyéni foglalkozásokat.
A tanulók fejlesztése a törvényben rendelkezésre álló időkeretek (habilitációs és rehabilitációs órakeret) és csoportszervezési előírások megtartásával, speciális szakemberek igénybevételével folyik. 
Az SNI tanulók nevelését oktatását az „Irányelvek a sajátos nevelési igényű tanulók oktatásához” (https://www.oktatas.hu/kozneveles/kerettantervek/2020_nat/iranyelvek_alapprogramok) c. dokumentum alapján szervezzük meg.
Iskolánk a sajátos nevelési igényű tanulók neveléséhez-oktatásához igénybe veszi az illetékes pedagógiai szakszolgálati, illetve pedagógiai-szakmai szolgáltatást nyújtó intézmények segítségét.

Kiemelten tehetséges az a különleges bánásmódot igénylő gyermek, tanuló, aki átlag feletti általános vagy speciális képességek birtokában magas fokú kreativitással rendelkezik, és felkelthető benne a feladat iránti erős motiváció, elkötelezettség.
Kiemelt fontosságú a tehetségek felismerése és fejlesztése. Minden pedagógus, de elsősorban a szaktanár és az osztályfőnök feladata, hogy felhívja a figyelmet tehetséges tanítványainkra, hogy megfelelően gondoskodhassunk fejlesztésükről.
E tevékenység kiterjed a tanórai és tanórán kívüli területekre egyaránt, és a legszorosabb együttműködést igényli a családdal és a tehetségek fejlesztésével foglalkozó intézményekkel és szakemberekkel.
A tehetséggondozás módszereiben célirányos tanulás-szervezési eljárásokat alkalmazunk, ösztönözzük a pedagógusok szakirányú továbbképzéseit (tanulásmódszertan, tehetségdiagnosztika).
A tehetségfejlesztés tevékenységei iskolánkban:
bemeneti mérések, különös tekintettel a motivációra, tehetség-nyilvántartás, az egyéni képességekhez igazodó tanórai tanulás megszervezése, emelt óraszámú tantárgyak tanítása,
tehetséggondozó programok (szakkörök, művészeti foglalkozások, sportkörök), 
tehetséggondozó és -fejlesztő foglalkozások, felkészítés versenyekre, pályázatokon való részvételre, iskolai sportkör, vetélkedő megrendezése, kiállítások szervezése,
az iskola mint akkreditált Tehetségpont iskolán kívüli lehetőséget is biztosít,
felkészítés a felsőfokú továbbtanulásra, ennek irányítása, segítése,
személyes beszélgetések, a biztatás, a jutalmazás megfelelő formáinak megkeresése,
kiugró tehetségek szakemberhez való irányítása, aki gondoskodik megfelelő fejlesztésükről,
versenyeztetés, tantárgyakhoz köthető, sport-, művészeti és komplex versenyek megszervezése, és azokon való részvétel intézményi, területi, ill. országos szinten.
A versenyek részletes felsorolása az éves munkatervben jelenik meg. 

Intézményünk a Közép-Budai Tankerületi Központ esélyegyenlőségi terve alapján 2021. márciusában elkészítette 2021-2026 közötti időszakra vonatkozó esélyegyenlőségi helyzetértékelését és intézkedési tervét. A dokumentumban részletesen elemeztük és megterveztük az esélyegyenlőséggel kapcsolatos intézkedéseinket. Az alábbiakban azokat az elveket rögzítjük, amelyek a nevelő-oktató munka során nevelőtestületünk érvényesít. Az esélyegyenlőségi gyakorlatunkat, az erre vonatkozó tevékenységeink során az alábbi jogszabályi normákat követjük:
· az egyenlő bánásmódról és az esélyegyenlőség előmozdításáról szóló 2003. évi CXXV. törvény (a továbbiakban: Ebktv.) részletezi az egyenlő bánásmód követelményeit az oktatással-képzéssel összefüggésben. 
· a nemzeti köznevelésről szóló 2011. évi CXC. törvény 50. §, illetve a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet tanköteles korú tanulók felvételéhez, a felvételi körzetek kijelöléséhez kapcsolódó szabályokat.
· A gyermekek védelméről és a gyámügyi igazgatásról szóló 1997. évi XXXI. törvény 6. § rögzíti a gyermekek, illetve a hátrányos helyzetű és halmozottan hátrányos helyzetű gyermekek jogainak érvényesítése során.

Helyzetértékelés: 


	Tanév
	Tanuló-létszám
	HH fő/arány
	HHH  fő/arány
	RGYK fő/arány
	
Integráltan oktatott
SNI tanulók
fő/aránya
	BTMN fő/arány

	2018/2019
	704
	0
	0
	0
	3 (0,42%)
	37 (5,2%)

	2019/2020
	752
	0
	0
	0
	3 (0,39%)
	48 (6,3%)

	2020/2021
	778
	0
	0
	1
	3 (0,38%)
	46 (5,9%)



Hosszú távon az alábbiak érvényesítésére törekszünk:

· az azonos évfolyamokon működő párhuzamos osztályok között a rendszeres gyermekvédelmi kedvezményben részesülő, illetve a hátrányos helyzetű, halmozottan hátrányos helyzetű tanulók aránya közötti különbség legfeljebb 25% pont legyen;
· a hátrányos helyzetű, halmozottan hátrányos helyzetű tanulók minőségi oktatáshoz való hozzáférésének javítása, oktatási eredményességük segítése;
· a HH/HHH és a sajátos nevelési igényű, a BTMN -es oktatási minőség emelése, az eredményességi – hiányzási, évismétlési, kompetenciamérési, lemorzsolódási stb. – mutatók javítása,
· az iskola hátránykompenzációs és fejlesztési hatásának megjelenése és növelése, igazolatlan hiányzások, elégtelen osztályzatok csökkentése stb. 
·  a pedagógusok és a fejlesztő munkában résztvevő munkatársak támogatása a folyamatos önképzésre és továbbképzésre érdekében az inkluzív nevelési gyakorlat érdekében.
· a kölcsönös együttműködés a szakmai partnerekkel az esélykompenzációt segítő civil szervezetekkel, intézményekkel (pl. utazó gyógypedagógusi szolgálat, logopédiai szakszolgálat, szakértői bizottságok, stb.)
·  kiemelt figyelmet fordítunk a HH/HHH/RGYK/SNI/BTMN, veszélyeztetett tanulók és a lemorzsolódással veszélyeztetett tanulók eredményeinek elemzésére, kompetenciamérések eredményességének javítására. 

 Az intézmény biztosítja a pedagógusok felkészítését, folyamatos továbbképzésüket az integrált, hatékony nevelés, valamint a szociális-és családi problémák azonosítására.

Biztosítja a szegregációmentesség és az egyenlő bánásmód elvének teljes körű érvényesülését, az iskolánk szolgáltatásaihoz való hozzáférés egyenlőségét, az esélyteremtést támogató lépések, szolgáltatások megvalósítását a hátrányos helyzetű gyerekek hátrányainak kompenzálása és az esélyegyenlőség előmozdítása érdekében az intézmény minden tevékenysége során:

az iskolai felvétel, a beiskolázás, az osztályba, csoportba sorolás során,
az egyéni adottságokhoz alkalmazott követelménytámasztás, a differenciált fejlesztés tekintetében,
a tanulói teljesítmények értékelése gyakorlatában,
a szűrésekhez, a prevencióhoz kapcsolódó szolgáltatások biztosítása és igénybevétele területén, 
a gyerekek egyéni fejlesztésében,
tanulói előmenetelben,
a fegyelmezés, büntetés gyakorlatában,
a tananyag kiválasztásában, alkalmazásában és fejlesztésében,
a továbbtanulásban, pályaorientációban,
a humánerőforrás-fejlesztésben, pedagógusok szakmai továbbképzésében,
a partnerség-építésben és kapcsolattartásban a szülőkkel, segítőkkel, a szakmai és társadalmi környezettel,
megfelelő figyelmet fordítunk arra, hogy a hátrányos helyzetű és halmozottan, hátrányos helyzetű gyermeknek jogai érvényesüljenek, kapjanak fokozott segítséget a fejlődést hátráltató körülmények leküzdéséhez és esélyeinek növeléséhez.

                  
Hosszú távú cél:
· a tanulók arányos eloszlásának megtartása,
· a tanulói eredményességi, továbbtanulási, lemorzsolódási, hiányzási mutatók javítása,
· a pedagógusok, illetve a nevelő és oktató munkát közvetlenül segítők szakmai felkészültségének növelése, valamint az iskola tanórán kívüli tevékenységrendszere kompenzálni tudja a családok társadalmi-gazdasági helyzetéből adódó hátrányokat,
· intézmény profiljába is beépült a befogadás magasabb szintű megvalósulása. 
· az iskolai lemorzsolódás, a végzettség nélküli iskolaelhagyás, a hiányzások, évismétlések jelenlegi, minimális szintjének megtartása,
· az esélykompenzációban érintett tanulói teljesítmények szintjének megőrzése mind a mérési eredményekben, mind a továbbtanulási mutatókban, 
· a diszkriminációmentesség, és esélyegyenlőség teljeskörű biztosítása, s a még hiányzó ellátási területek létrehozása, az inkluzív szemlélet széleskörű, a szülői közösségeket is elérő érvényesítése, s ezáltal a minőségi, vagyis a fenntartható fejlődés egyik kiemelt területéhez való hozzáférés biztosítása.


Intézményünkben a hátrányos helyzetű, halmozottan hátrányos helyzetű és az SNI tanulók száma, tanulói összetételen belüli koncentrációja évek óta nem jellemző és prognosztizálhatóan - a  demográfiai adatok lapján – nem változik számottevően. Ugyanakkor a tanulók minőségi oktatáshoz való hozzáférése, az oktatási minőség emelése, az eredményességi – hiányzási, évismétlési, kompetenciamérési, lemorzsolódási stb. – mutatók javuló tendenciájának megtartása szükséges.  Célunk az intézményen belül a szegregációmentesség, az egyenlő bánásmód elvének teljes körű érvényesítése, figyelembe véve a szülők igényeit és a jogszabályi előírásokat. Az intézménynek biztosítania kell a szolgáltatásaihoz való egyenlő hozzáférést, hangsúlyt helyezve az esélyteremtésre, a hátrányos helyzetű gyerekek hátrányainak kompenzálására.

Az esélyegyenlőséggel érintettek közvetlen célcsoportja:
· a sajátos nevelési igényű, 
· a BTMN-es tanulók,
· a halmozottan hátrányos helyzetű tanulók.

 Az intézmény figyelemmel kísérni az iskola halmozottan hátrányos helyzetű tanulóinak helyzetét, együttműködik és folyamatosan kapcsolatot tart a szociális és gyermekjóléti ellátások tekintetében illetékességgel és hatáskörrel bíró intézményekkel, szervezetekkel, részt vesz a gyermekvédelmi jelzőrendszer működtetésében.
      
 Nevelőtestületünk aktuális esélyegyenlőségi helyzetértékelését, intézkedési terve részletesen tartalmazza  az inkluzív nevelést célzó  középtávú céljainkat és feladatainkat. Az intézmény biztosítja, és évente megvizsgálja, hogy minden a működésére, pedagógiai munkájára vonatkozó dokumentumba (kiemelten a Pedagógiai Programba) beépüljenek és érvényesüljenek az egyenlő bánásmódra és esélyegyenlőségre vonatkozó célkitűzések.  Értékeli és beépíti az intézményi esélyegyenlőségi program ellenőrzése, éves monitoringja során szerzett információkat, tapasztalatokat éves munkatervébe.

Az intézmény esélyegyenlőséget szolgáló intézkedései:

· Az egyenlő bánásmód követelményének szellemében nem működtetünk olyan szakköröket, diákköröket, amelyek gyakorlata kirekesztő lenne. Nem sérti az egyenlő bánásmód követelményét, ha a nevelés-oktatás során a tanulók számára nemenként elkülönítve, vagy heterogén csoportban szervezzük meg, a részvétel e tanulásszervezési mód során önkéntes, továbbá emiatt a nevelésben-oktatásban résztvevőket semmilyen hátrány nem éri. 
· Tanulóink közötti különbségeket és sokszínűséget figyelembe véve törekszünk az egyenlő bánásmód elvének teljes körű érvényesítésére.
· A nevelő-oktató munkánk során figyelembe vesszük, hogy tanulóink eltérő képességekkel, eltérő motivációval, eltérő családi háttérrel és kultúrával rendelkeznek, néhányuknál a nem magyar anyanyelv okoz nehézségeket.
· Befogadó, toleráns légkörben biztosítjuk a segítő, egyéni bánásmódot kiemelten érvényesítő, diszkrimináció mentes nevelést-oktatást.
· A tanulók egyéni képességeit figyelembe vevő oktatás – vagyis a differenciálás, egyéni fejlesztés – kiemelt területei a tanulási nehézségek enyhítésében, a felzárkóztatásban és a tehetséggondozásban egyaránt megvalósulnak. Alapvető dokumentumaink azonos lehetőséget biztosítanak mind a jó képességű, mind a tanulási nehézségekkel küzdők számára a fejlesztésben. 
· A sajátos nevelési igényű gyermeknek, tanulónak joga, hogy különleges gondozás keretében állapotának megfelelő pedagógiai, gyógypedagógiai ellátásban részesüljön, attól kezdődően, hogy igényjogosultságát megállapították.
· A sajátos nevelési igényű (SNI) gyerekek fejlesztését integráltan - tanórai differenciálással- és egyéni rehabilitációs órákon, utazó gyógypedagógusok közreműködésével valósítjuk meg. 
· A beilleszkedési, tanulási és magatartási (BTM) nehézséggel küzdő tanulók egyéni és kiscsoportos fejlesztését az iskola fejlesztőpedagógusa látja el.
· A tanórai tevékenységeket - a tanulók személyiségének széleskörű fejlesztése érdekében-sokszínű, változatos tevékenységek egészítik ki a gyerekek egyéni érdeklődéséhez és életkori sajátosságaihoz igazodva.
· Arra törekszünk, hogy a HH/HHH, az SNI-s és a BTM-es tanulók minél nagyobb arányban éljenek a délutáni foglalkozások (napközi, tanulószoba, korrepetálás, felzárkóztatás) nyújtotta lehetőségeket, ahol segítséget kapnak napi felkészülésükhöz, és a szabadidő hasznos eltöltéséhez.
· Valamennyi nevelőnknek alkalmaznia kell a differenciáltoktatás módszereit, azzal is  elősegítve a tanulók esélyegyenlőségét a követelmények teljesítésére való felkészülésben.

· a nevelőtestület módszertani kultúrájának az esélykompenzációt szolgáló fejlesztése, a sajátos nevelési igényű tanulókra vonatkozó egyéni fejlesztés tervezése, a hatásrendszer nevelőtestületi összehangolása. 
· az esélyegyenlőségi beavatkozások beépülnek a pedagógiai programba és az éves munkatervbe,
· a hiányosan működő képességek korrekciója valamennyi területen és osztályfokon;
· terápiás eszközök, eljárások alkalmazása tanulási-, magatartási- és beilleszkedési nehézséggel, valamint pszichés fejlődési zavarral küzdő tanulók fejlesztésében.
· az eredményes társadalmi beilleszkedés feltételeinek megteremtése;
· a hátrányos helyzetben lévő tanulóink felkészítése az optimális iskolaválasztásra, a továbbtanulásra,
· a személyiség harmonizálása önmaga és mások elfogadásával, a toleráns magatartás kialakítása;
· az általános emberi értékek, társadalmi normák elsajátítása, azonosulás ezekkel az értékekkel.
Olyan légkört teremtünk, amelyben a kapcsolatok kölcsönös tiszteleten alapulnak, ahol minden tanuló teljes értékű emberként élheti meg önmagát, másságát is elfogadva.

Esélyegyenlőségi célkitűzés

Olyan nevelési-oktatási körülmények kialakítása, hogy megvalósuljon:
· a megkülönböztetés megszüntetése, 
· az egyenlő bánásmód, 
· az emberi méltóság tiszteletben tartása, 
· társadalmi szolidaritás
· a másság elfogadása
· a tolerancia. 

Minden tervezett infrastrukturális és tartalmi, szakmai fejlesztés esetén kiemelt figyelmet kell fordítanunk a hátrányos helyzetű, és a sajátos nevelési igényű tanulók nevelési-oktatási helyzetének javítására, az épület akadálymentesítésére.
A fenti célok megvalósítása érdekében folyamatosan figyelemmel kísérjük: 
· a tanulók (HH/HHH ill. SNI) eloszlását az egyes iskolai osztályokban 
· a lemorzsolódás arányát és okait
· a továbbtanulási mutatók alakulását
· a tanórán kívüli programok lehetséges kínálatát
· az iskolán kívüli segítő programokon való részvételt 
· a kompetencia mérések eredményeit 
· a hiányzásokat (igazolt és igazolatlan)
· a szakos ellátást
· az infrastruktúrát és az ahhoz való hozzáférést 
· a módszertani képzettséget 
· a támogató környezet fenntartását (partnerintézmények, civil szervezetek)
· a jelzőrendszer működésének hatékonyságát.
· Kiemelt fontosságot kap iskolánkban, hogy a rendelkezésünkre álló digitális eszközökkel segítsük azokat a tanulóinkat, akik az online oktatás esetén hátrányt szenvednek. 

A tanulók közösségben, illetve közösség által történő nevelésének megszervezése, irányítása iskolánk nevelő-oktató munkájának alapvető feladata.
Az egy osztályba járó tanulók osztálytársakká formálásában segít a többszöri ülésrend-változtatás, minden közös program (pl. színház- és múzeumlátogatás, az osztályok közötti versenyek, az évente egyszeri vagy többszöri osztálykirándulás, osztályünnepségek (pl osztálykarácsony rendezése stb.).
Hogy diákjainkból a környezetük iránt érzékeny emberek váljanak, akik közvetlen környezetük értékeinek megőrzésébe és gyarapításába bekapcsolódnak, szükségesnek tartjuk az osztálytermek dekorálásának közös megtervezését (alkalmanként megjelölt témában dekorációs verseny kiírását), évente néhány alkalommal a tantermek és az öltözők rendbe tételét, melynek során a tanulók az iskola épületében végeznek hasznos munkát.
A közösség alakulásáról a diákoknak, az osztályfőnököknek egyaránt képet ad a szociometriai felmérés eredménye.

Hagyományrendszerünk
Fontosnak tartjuk a tanulói közösségre jellemző, az összetartozást erősítő erkölcsi, viselkedési normák, formai keretek és tevékenységek rendszeressé válásának kialakítását.
Az iskolához kötődés lényeges láncszeme a hagyományrendszer kiépítése, megőrzése és továbbadása. Ezt többféle formában valósítjuk meg.

Külsőségek
Gimnáziumunk képviseletét, az összetartozást jelképezik az iskolazászló (az épület homlokzatán állandóan jelenlevő, iskolai ünnepélyeinken a nemzeti zászló mellett helyet kapó jelkép), az ünnepi alkalmakkor használt egyenruha és az iskola címerével ellátott jelvény.

Ünnepségek, rendezvények
A nemzeti ünnepekről történő méltó megemlékezések mellett megtartjuk a tanévet keretbe foglaló évnyitó és az eredményeket, teljesítményeket értékelő tanévzáró ünnepélyeinket.
Ehhez kapcsolódik a valamennyi középiskolában megtartott szalagavató bál és az alma materből búcsút vevő 12. évfolyamosok ballagása.
Iskolánk hagyományaihoz tartozó speciális rendezvények:
gólyabál,
karácsonyi koncert (esetenként betlehemes játék),
iskolai farsang,
március 15-ei ünnepségen a 12. évfolyam köszöntése (felnőttavatás),
szavalóverseny,
Móricz Akadémia,
témahét (Móricz-hét),
projektek (3 hetet meghaladó projekt),
táborok.


 A régi diákokkal való kapcsolattartás formái
Régi diákjaink részt vehetnek különböző iskolai rendezvényeinken, támogatjuk őket felsőfokú tanulmányaik teljesítésében (pl. felmérések készítésének engedélyezése, óralátogatások stb.). Meghívjuk őket a pályaválasztási napra, ahol beszámolhatnak munkájukról, az oda vezető útról, a szükséges tanulmányokról.

Jutalmazás
A kitűnő tanulóink Aranykoszorús iskolajelvény viselésére jogosultak.
A „Pro liberis” alapítvány kuratóriuma jutalomban részesíti az országos és fővárosi versenyek 1-10. helyezettjeit, valamint a Móricz emlékplakett tulajdonosait.

Móricz emlékplakett
Akik a 9-12. évfolyamig kitűnő tanulmányi eredményt érnek el, azok a ballagáskor átvehetik a Móricz emlékplakettet.
Ebben a kitüntetésben részesülnek az iskolánkból nyugdíjba vonuló tanártársaink, valamint a diákok szavazatai alapján az „Év tanára” címet elnyerő kollégáink is.

Oklevél
A Móricz Akadémiába bekerült tagnak tagságát bizonyító oklevelet adunk. 

Az önkormányzás képességének kialakítása
A tanulói közösségek fejlesztése során kialakítjuk a közösségekben, hogy nevelői segítséggel vagy önállóan, közösen tudjanak maguk elé célt kitűzni, a cél eléréséért összehangolt módon tevékenykedjenek, illetve az elvégzett munkát értékelni tudják.
Diákjaink személyes tapasztalatokat szereznek az együttműködésről, a konfliktusok közös megoldásáról a diákönkormányzati tevékenység során, az igazgató és az egyes évfolyamok közötti kerekasztal beszélgetéseken (minifórum), a diákparlament ülésein. Ezek az alkalmak is fejlesztik a tanulók kommunikációs kultúráját, az önálló ismeretszerzést, a véleményformálás és kifejezés, az érvelés képességét, de segíti ezt a diákok közreműködésével készülő honlap és iskolarádió is.
A közösségi nevelés területei iskolánkban: 
tanórák (szaktárgyi órák, osztályfőnöki órák),
egyéb foglalkozások (szakkörök, kirándulások, hittancsoportok, sportkörök), 
diákönkormányzati munka.  

A tanulói közösségek tevékenységének megszervezése
A tanulói közösségeket irányító pedagógusok legfontosabb feladata a közösségek tevékenységének tudatos tervezése és folyamatos megszervezése, hiszen a tanulói közösség által történő közvetett nevelés csak akkor érvényesülhet, ha a tanulók a közösség által szervezett tevékenységekbe bekapcsolódnak, azokban aktívan részt vesznek, és ott a közösségi együttéléshez szükséges magatartáshoz és viselkedési formákhoz tapasztalatokat gyűjthetnek. Olyan pedagógusközösség kialakítására törekszünk, amely összehangolt elvárásaival és nevelési eljárásaival az egyes osztályokat vezetni és tevékenységüket koordinálni tudja.
A tanulói közösségek irányításánál nevelőink alkalmazkodnak az életkorral változó közösségi magatartáshoz: a serdülő- és ifjúkori problémákhoz.
A tanórán megvalósítható közösségfejlesztési feladataink:
A tanulás támogatása egyéni képességekhez igazodó munkaformák előtérbe helyezésével, a tanulók önálló és csoportos munkájára támaszkodva, a tanulmányi és a munkaerkölcs erősítésével.
Különböző változatos munkaformákkal a közösségi cselekvések kialakítása, fejlesztése, kooperatív együttműködéssel (csoportmunka, differenciált, egyéni munka, kísérlet, verseny, projekt) az együvé tartozás, az egymásért való felelősség érzésének erősítése.
A tanulók, a közösség felkészítése az SNI tanulók integrált nevelésére. Az SNI tanulók beilleszkedésének segítése és a másság elfogadása a tanulói közösségben. Fontosnak tartjuk, hogy a diákok legyenek nyitottak, megértők a másság iránt, legyenek szociálisan érzékenyek a bajba jutott emberek megsegítésére. 
Rendkívüli katasztrófahelyzet esetén, alkalmanként jótékony célra való gyűjtéssel (pl. élelmiszer- vagy ruhaneműgyűjtés az árvíz károsultjainak; könyvgyűjtés a nehéz sorsú gyermekeknek) segítünk a rászorulóknak.
A tanulók motiválása, kezdeményezéseik, közvetlen tapasztalatszerzésük támogatása.
Szociális kompetenciák fejlesztése (empátia, egymásra figyelés, együttműködés, tolerancia, alkalmazkodóképesség).
Az egyéb foglalkozások közösségfejlesztő feladatai:
A tanulók önellenőrzésre, egymás segítésére és ellenőrzésére való nevelése.
Hagyományőrző tevékenységeink fejlesztik a közösséget, erősítik a közösséghez való tartozás érzését.
Az iskolai közösségen belül fontosnak tekintjük a tolerancia kialakítását, hogy ennek segítségével megakadályozzuk a kirekesztettséget, egyes tanulók rossz közérzetének, magányának állandósulását. Toleranciára nevelnek a különböző szokások, életmódok, népek, kultúrák iránt a külföldi tanulmányutak, kirándulások, a diákcserék, a határon túli magyarlakta területekre szervezett honismereti utazások.
Sokoldalú és változatos foglalkozásokkal (zene, tánc, képzőművészeti, kézműves foglalkozások, múzeumi, kiállítási, könyvtári és művészeti előadásokon tett csoportos látogatások stb.) járulunk hozzá a közösségi magatartás erősítéséhez.

Szabadidős tevékenységek
A felmerülő igényekhez és a szülők anyagi helyzetéhez igazodva különféle szabadidős programokat szervezünk, melyeken a részvétel önkéntes (pl.: túrák, kirándulások, táborok, színház- és múzeumlátogatások, klubdélutánok, táncos rendezvények stb.)
A diákönkormányzat közösségfejlesztő feladatai:
Jelöljön ki olyan közös értékeken és érdekeken alapuló közös és konkrét célokat, amelyekkel nem sérti az egyéni érdekeket.
Fejlessze a meglevő közösségi munkálatokat, közösségépítő tevékenységeket.
Törekedjen a közösség iránti felelősségtudat kialakítására, fejlesztésére.
Alakítsa ki a tanulóban a felelősségteljes közszereplés igényét, a demokratikus kommunikáció rutinját.

[bookmark: _Toc498083155][bookmark: _Toc89083232]A tanulóknak az intézményi döntési folyamatban való részvételi jogai gyakorlásának rendje

A tanulót megilleti az a jog, hogy életkorának megfelelő mértékben részese legyen az őt érintő döntések meghozatalának. Ezt a jogát személyesen, illetve választott képviselőin, valamint szülőjén/gondviselőjén keresztül gyakorolhatja. Joga van megismerni az őt érintő döntés tartalmát, okát, következményeit. A döntési folyamat során joga van véleményét elmondani. 
A nevelési-oktatási intézmény a tanulóval kapcsolatos döntéseit – jogszabályban meghatározott esetben és formában – írásban közli a tanulóval, a szülővel. A tanuló ezen jogainak gyakorlását, módját a házirend tartalmazza.
A diákkörökkel és a diákönkormányzattal kapcsolatos szabályozás az iskolai SZMSZ-ben és a házirendben található.

[bookmark: _Toc411245926][bookmark: _Toc498083156][bookmark: _Toc89083233][bookmark: _Toc384641654]A szülő, a tanuló, a pedagógus és az intézmény partnereivel való kapcsolattartás formái

Az iskolai nevelés-oktatás, a tanulói személyiség harmonikus fejlesztésének elengedhetetlen feltétele a szülői ház és a pedagógusközösség együttműködése.
Ennek alapja a tanuló iránt érzett közös felelősség, amelynek feltétele a kölcsönös bizalom és tájékoztatás, az őszinteség. Megvalósulási formái a kölcsönös támogatás és a koordinált pedagógiai tevékenység. Eredménye a családi és az iskolai nevelés egysége, és ennek nyomán a tanuló személyiségének kedvező fejlődése.

A diákok és a pedagógusok együttműködésének formái

A tanulókat az iskola életéről, az iskolai munkatervről, illetve az aktuális feladatokról az iskola igazgatója, a diákönkormányzat felelős vezetője és az osztályfőnökök tájékoztatják.
Az intézmény vezetője legalább évente egyszer az évfolyamonként rendezett mini fórumokon, valamint a diákönkormányzat vezetőségének ülésén; a diákönkormányzat vezetője havonta egyszer a diákönkormányzat vezetőségének ülésén és faliújságon keresztül; az osztályfőnökök folyamatosan az osztályfőnöki órákon tájékoztatják a diákokat.
A tanulók kérdéseiket, véleményüket, javaslataikat szóban vagy írásban egyénileg, illetve választott képviselőik útján közölhetik az intézmény vezetőjével, a nevelőkkel, a nevelőtestülettel vagy az iskolaszékkel.
A tanulót és a tanuló szüleit a tanuló fejlődéséről, egyéni haladásáról a szaktanárok folyamatosan (szóban, illetve az internetes naplón keresztül, az ellenőrzőben írásban) tájékoztatják.

A szülők és a pedagógusok kapcsolattartása, együttműködésének formái

A szülőket az iskola egészének életéről, az iskolai munkatervről, az aktuális feladatokról az iskola igazgatója és az osztályfőnökök tájékoztatják: az iskola igazgatója legalább félévente egyszer a szülői szervezet ülésén, az osztályfőnökök évente kétszer az osztályok szülői értekezletein, illetve szükség szerint. 
A szülők a gyermekük előrehaladásáról, az esetlegesen felmerült problémákról az internetes naplóból folyamatosan tájékozódhatnak. A hozzáférést a szülők az iskolatitkártól a beiratkozás évének elején vehetik át
A szülők és a pedagógusok közötti kapcsolattartás formái:
egyéni beszélgetés,
szülői értekezlet, 
fogadóóra, 
írásbeli tájékoztató, 
előadások szervezése,
pályaválasztási tanácsadás,
nyílt tanítási nap az érdeklődők és szüleik számára,
kihelyezett szülői értekezlet az általános iskolák hívására,
az SNI tanulókkal és szüleikkel történő folyamatos kapcsolattartás.

Az intézményi közösségek kapcsolattartásának rendjét az iskolai SZMSZ tartalmazza. 

Az intézmény rendszeresen tartja a kapcsolatot az alábbi szakmai szervezetekkel:
Oktatási Hivatal,
Közép-Budai Tankerületi Központ,
gyermek- és ifjúságvédelmi szervezetek,
gyámhatóság,
szakszolgálatok.
iskola-egészségügy,
kulturális és sportszervezetek,
civil szervezetek (a közösségi szolgálat partnerei).
A kapcsolattartás rendjét az SZMSZ tartalmazza.

[bookmark: _Toc384641655][bookmark: _Toc498083157][bookmark: _Toc89083234]A tanulmányok alatti vizsgák szabályai, a szóbeli felvételi vizsga követelményei

Tanulmányok alatti vizsgákat a 20/2012. (VIII.31.) EMMI rendelet által előírt esetekben szervez az iskola (egyéni munkarendben tanulók, előrehozott érettségizők, tantestületi döntés alapján kötelezettek esetében). 
A vizsgák szervezésének, lebonyolításának szabályait a 20/2012. rendelet 64-73.§ tartalmazza.
A tanulmányok alatti vizsgák (osztályozóvizsga, különbözeti vizsga, pótló- és javítóvizsga) követelményeit, részeit, az értékelés szabályait a szakmai munkaközösségek határozzák meg a Helyi tantervben.  A vizsga tantárgyi/évfolyamonkénti követelményei megegyeznek a kerettantervek alapján készült, a pedagógiai program részét képező helyi tanterv adott tantárgyra és évfolyamra vonatkozó követelményeivel. Az intézmény legalább három időszakot biztosít a tanulmányok alatti vizsgák lebonyolítására augusztus, január és április folyamán. A vizsgaidőszakok pontos időpontja a tanév helyi rendjében meghatározott közzétételre kerül az intézmény honlapján. 

[bookmark: _Toc390149171][bookmark: _Toc498083159][bookmark: _Toc89083235]Osztályozóvizsga

Osztályozó vizsgát kell tennie a tanulónak a félévi és a tanév végi osztályzat megállapításához, ha:
felmentették a tanórai foglalkozásokon való részvétele alól,
engedélyezték, hogy egy vagy több tantárgy tanulmányi követelményének egy tanévben vagy az előírtnál rövidebb idő alatt tegyen eleget,
a 20/2012 (VIII.31.) EMMI rendelete 51. § (7) bekezdésében meghatározott időnél többet mulasztott, és a nevelőtestület döntése alapján osztályozó vizsgát tehet,
a tanuló a félévi, év végi osztályzatának megállapítása érdekében független vizsgabizottság előtt tesz vizsgát. (20/2012. (VIII.31.) EMMI rendelet 64.§ (2) bekezdés).
Egy osztályozóvizsga egy adott tantárgy és egy adott évfolyam követelményeinek teljesítésére vonatkozik. 
A tanítási év lezárását szolgáló osztályozóvizsgát az adott tanítási évben kell megszerezni.
Az osztályozó vizsgára jelentkezés módját és határidejét a Házirend tartalmazza.

[bookmark: _Toc390149172][bookmark: _Toc498083160][bookmark: _Toc89083236]Különbözeti vizsga

A tanulót jogszabály (20/2012 15.§ (2) bek.) értelmében megilleti az a jog, hogy a választható tantárgyak esetében a május 20-i határnappal a következő tanévre más választható tantárgyat válasszon. Ennek feltétele a sikeres különbözeti vizsga. A különbözeti vizsga a tantárgyi követelmények optimumát kéri számon. A vizsgára a szülő jelentkezteti és készíti fel a tanulót.
Különbözeti vizsgát tehet a tanuló, ha: 
1. írásbeli határozat alapján engedélyezték, 
tanulmányait valamely tantárgyból emelt szinten kívánja folytatni, és megelőzően csak középszinten tanulta, 
átvétellel tanulói jogviszonyt kíván létesíteni és az előző iskolájából eltérő tanterv szerinti tanulmányokat folytatott. 
Különbözeti vizsgát a tanév során folyamatosan lehet szervezni.

[bookmark: _Toc390149170][bookmark: _Toc498083161][bookmark: _Toc89083237]Javítóvizsga

 Javítóvizsgát tehet a vizsgázó, ha:
1. a tanév végén - legfeljebb három tantárgyból - elégtelen osztályzatot kapott,
az osztályozó vizsgáról, a különbözeti vizsgáról számára felróható okból elkésik, távol marad, vagy a vizsgáról engedély nélkül eltávozik. (20/2012 (VIII.31.) EMMI rendelet 64.§ (7) bekezdés)

Amennyiben a javítóvizsgán nem teljesíti a meghatározott követelményeket, vagy nem jelenik meg, évet ismételni köteles. 
A vizsgázó javítóvizsgát az iskola igazgatója által meghatározott időpontban, az augusztus 15-étől augusztus 31-éig terjedő időszakban tehet.  A javítóvizsga időpontját a szorgalmi időszak lezárásakor az iskola honlapjára kell kifüggeszteni.
A tanulót a vizsgára a szülő készíti fel, az iskola a nyár folyamán két ízben konzultációs lehetőséget biztosíthat (június-augusztus). 
A javítóvizsgán legalább elégséges osztályzatot kapott tanuló magasabb évfolyamba léphet.

[bookmark: _Toc390149173][bookmark: _Toc498083162][bookmark: _Toc89083238] Pótló vizsga

A vizsgázó pótló vizsgát tehet az igazgató által meghatározott vizsganapon, ha a vizsgáról neki fel nem róható okból elkésik, távol marad, vagy a megkezdett vizsgáról engedéllyel eltávozik, mielőtt a válaszadást befejezné. 
A vizsgázónak fel nem róható ok minden olyan, a vizsgán való részvételt gátló esemény, körülmény, amelynek bekövetkezése nem vezethető vissza a vizsgázó szándékos vagy gondatlan magatartására. Az igazgató engedélyezheti, hogy a vizsgázó a pótló vizsgát az adott vizsganapon tegye le, ha ennek a feltételei megteremthetők. A vizsgázó kérésére a vizsga megszakításáig a vizsgakérdésekre adott válaszait értékelni kell. (20/2012 (VIII.31.) EMMI rendelet 64.§ (6) bekezdés)

[bookmark: _Toc498083163][bookmark: _Toc89083239]Érettségi vizsgák

Az érettségi írásbeli, gyakorlati és szóbeli vizsgák lebonyolítása a 100/1997. (VI.13.) Kormány rendelet előírásainak megfelelően történik. A vizsgán a tanulók kötelező (magyar nyelv és irodalom, matematika, történelem, idegen nyelv) és választott tárgyakból adnak számot tudásukról.

A közép- és emelt szintű rendes érettségi vizsgán választható érettségi vizsgatárgyak mindazok, melyeket a helyi tanterv szerint legalább kétéves időtartamban tanulnak diákjaink, így különösen az intézményben tanított
· idegen nyelvek (angol, francia, német, olasz, spanyol),
· természettudományos tantárgyak (biológia, fizika, kémia, földrajz),
· művészeti tárgyak (ének-zene, vizuális kultúra),
· digitális kultúra,
· testnevelés,
amelyekből a középiskola tanulóinak közép- és/vagy emelt szintű érettségi vizsgára való felkészítését – a fenntartó által biztosított lehetőségek keretein belül – vállalja.

A vizsgára bocsátás feltétele a helyi tanterv által előírt követelmények teljesítése az adott tantárgyból. Digitális kultúra érettségi vizsgát tehetnek azok a tanulók is, akik eredményesen teljesítették az informatika tantárgy tantervi előírásait.

Előrehozott érettségi vizsgát lekorábban a középiskolai tanulmányok befejező tanévét megelőző második tanév május-júniusi vizsgaidőszakában, tehát a 10. évfolyam végén tehetnek a tanulók valamely idegen nyelvből, vagy olyan tantárgyakból, melyek tanítása a középiskola helyi tanterve szerint a középiskolai tanulmányok befejező tanévét megelőző tanévek valamelyikében lezárul.

[bookmark: _Toc384641656][bookmark: _Toc498083164][bookmark: _Toc89083240]A felvétel és az átvétel helyi szabályai

A közoktatási intézmény tanulói közé felvétel vagy átvétel útján lehet bejutni, amely jelentkezés alapján történik. 
Gimnáziumunk a felvételi kérelmekről az alábbiak szerint dönt (az iskola helyi döntése szerint lehet választani):
1. az általános iskolai tanulmányi eredmények (a továbbiakban: tanulmányi eredmények), vagy
középiskola esetén a tanulmányi eredmények és a központilag kiadott egységes feladatlapokkal megszervezett írásbeli vizsga (a továbbiakban: központi írásbeli vizsga) eredménye, vagy
középiskola esetén a tanulmányi eredmények, a központi írásbeli vizsga és a szóbeli vizsga eredményei.

A jelentkezés rendjét és a felvételi eljárást a 20/2012. (VIII.31.) EMMI-rendelet szabályozza.(26-45.§)
[bookmark: para30]Gimnáziumunk felvételi tájékoztatót készít, és azt a honlapján nyilvánosságra hozza, valamint a KIFIR rendszerében október 20-áig elhelyezi. A felvételi tájékoztató tartalmazza: 
1. az iskola OM-azonosítóját, telephelyenként a meghirdetett tanulmányi területek leírását, az azokat jelölő belső kódokat;
a felvételi eljárás rendjét;
a felvételi kérelmek elbírálásának, rangsorolásának módját, szabályait, ezen belül különösen a teljesítmények értékelésének módját és figyelembevételének arányait;
a sajátos nevelési igényű, valamint a beilleszkedési, tanulási, magatartási nehézséggel küzdő jelentkezőre vonatkozó speciális elbírálási szabályokat;
a szóbeli beszélgetés követelményeit, időpontját és helyét.

[bookmark: _Toc498083165][bookmark: _Toc89083241]A szóbeli felvételi beszélgetés követelményei:
ismeretlen szöveg olvasása és értelmezése,
a választott profilnak megfelelő tantárgyból a jelentkezők felkészültségéről számot adó beszélgetés,
ismerkedő beszélgetés.
A szóbeli beszélgetés bizottság előtt zajlik, melynek tagjai szaktanárok.
A jelentkezők felvételi sorrendjét az általános iskolai eredmények (25%), az írásbeli (50%) és a szóbeli felvételi (25%) vizsgaeredmények összesítése alapján állapítjuk meg.
A felvételi vizsgákat a tanév rendjében meghatározott időszakon belül, a jogszabályi előírásoknak megfelelően kell megszervezni. Az iskola felvételi szabályzata tartalmazza a szóbeli felvételi követelményeit.

[bookmark: _Toc384280138][bookmark: _Toc384280212][bookmark: _Toc384280287][bookmark: _Toc384285865][bookmark: _Toc384635607][bookmark: _Toc384639235][bookmark: _Toc384641657][bookmark: _Toc390402614][bookmark: _Toc390402889][bookmark: _Toc390403132][bookmark: _Toc390403619][bookmark: _Toc390403747][bookmark: _Toc390403827][bookmark: _Toc384280141][bookmark: _Toc384280215][bookmark: _Toc384280290][bookmark: _Toc384285868][bookmark: _Toc384635610][bookmark: _Toc384639238][bookmark: _Toc384641660][bookmark: _Toc390402617][bookmark: _Toc390402892][bookmark: _Toc390403135][bookmark: _Toc390403622][bookmark: _Toc390403750][bookmark: _Toc390403830][bookmark: _Toc498083166][bookmark: _Toc89083242]Az átvétel szabályai

A felsőbb évfolyamra jelentkezéskor az iskola vizsgálja a tanuló megelőző tanulmányait, a választandó osztály befogadóképességét, az osztály struktúráját. Az átvételt megelőzően az iskola különbözeti vizsgát ír elő a jelentkezőnek mindazon tantárgyakból, amelyeket a tanuló a másik iskolában nem tanult, a Móricz Zsigmond Gimnázium pedagógiai programja pedig a választott osztály számára előír. Az átvétel feltétele: a különbözeti vizsgák sikeres megléte. A vizsga idejét az iskola igazgatója határozza meg.



[bookmark: _Toc384641666][bookmark: _Toc498083167][bookmark: _Toc89083243]Az elsősegély-nyújtási alapismeretek elsajátításával kapcsolatos iskolai terv

Az elsősegély-nyújtási alapismeretek elsajátításának célja, hogy a tanulók 
ismerjék meg az elsősegélynyújtás fogalmát,
ismerjék meg az élettannal, anatómiával kapcsolatos legfontosabb alapfogalmakat,
ismerjék fel a vészhelyzeteket,
tudják a leggyakrabban előforduló sérülések élettani hátterét, várható következményeit,
sajátítsák el a legalapvetőbb elsősegély-nyújtási módokat,
tanulják meg és gyakorolják az újraélesztés folyamatát,
ismerkedjenek meg a mentőszolgálat felépítésével és működésével, sajátítsák el, mikor és hogyan kell mentőt hívni. 

Az elsősegély-nyújtási alapismeretek elsajátításával kapcsolatos kiemelt feladatok: 
a tanulók korszerű ismeretekkel és az azok gyakorlásához szükséges készségekkel és 
jártasságokkal rendelkezzenek az elsősegély-nyújtási alapismeretek területén,
a tanulóknak bemutatjuk és gyakoroltatjuk velük az elsősegélynyújtás alapismereteit,
a tanulók az életkoruknak megfelelő szinten – a tanórai és egyéb foglalkozások keretében – foglalkoznak az elsősegélynyújtással kapcsolatos legfontosabb alapismeretekkel. 

Az elsősegély-nyújtási alapismeretek elsajátításával kapcsolatos feladatok megvalósításának elősegítése érdekében:

az iskola kapcsolatot épít ki az Országos Mentőszolgálattal, a Magyar Ifjúsági Vöröskereszttel és az Ifjúsági Elsősegélynyújtók Országos Egyesületével,
tanulóink bekapcsolódnak az elsősegélynyújtással kapcsolatos iskolán kívüli vetélkedőkbe,
támogatjuk a pedagógusok részvételét 30 órás, elsősegély-nyújtási ismeretekkel foglalkozó továbbképzésen. 

Az elsősegély-nyújtási alapismeretek elsajátítását elsősorban a következő tevékenységformák szolgálják, így a helyi tantervben szereplő, az alábbi tantárgyak tananyagaihoz kapcsolódó elsősegély-nyújtási ismeretek a következő tantárgyakba épülnek be:

biológia: rovarcsípések, légúti akadály, artériás és ütőeres vérzés, komplex újraélesztés,
kémia: mérgezések, vegyszer okozta sérülések, savmarás, égési sérülések, forrázás, szénmonoxid- mérgezés,
fizika: égési sérülések, forrázás,
testnevelés: magasból esés, labdajátékok közbeni sérülések.

Az elsősegély nyújtásával kapcsolatos ismeretek tantárgyankénti és évfolyamonkénti megjelenését a pedagógiai program mellékletét képező tantervek tartalmazzák. 

Az egészségnevelést szolgáló egyéb foglalkozások: 
minden évben egy alkalommal elsősegély-nyújtási bemutató a tanulóknak az Országos Mentőszolgálat, a Magyar Ifjúsági Vöröskereszt vagy az Ifjúsági Elsősegélynyújtók Országos Egyesületének bevonásával,
a 7. évfolyamosok látogatása a Mentőmúzeumban szakvezetéssel
évente egyszer egészségvédelemmel, helyes táplálkozással, elsősegélynyújtással foglalkozó egészséghét/projektnap/témanap) szervezése a tanulók számára.
rendszeres prevenciós foglalkozások szakemberek bevonásával.

[bookmark: _Toc89083244]A gimnáziumban tanított tárgyak és óraszámaik a 
6 évfolyamos természettudományi osztályban
	6 évfolyamos természettudományi képzés (NAT2020)

	Évfolyam
	7.
	8.
	9.
	10.
	11.
	12.

	angol nyelv
	3
	3
	3
	3
	3
	3

	második nyelv
	 
	 
	3
	3
	4
	4

	(természettudomány)
	 
	 
	 
	 
	2
	 

	(kötelezően választható 1.)
	 
	 
	 
	 
	2
	2

	(kötelezően választható 2.)
	 
	 
	 
	 
	2
	2

	állampolgári ismeretek
	 
	1
	 
	 
	 
	1

	biológia
	2
	2
	3
	2
	 
	 

	digitális kultúra
	1
	1
	2
	1
	2
	 

	dráma és tánc
	 
	 
	 
	 
	 
	1

	ének-zene
	1
	1
	1
	1
	1
	 

	etika / hit- és erkölcstan
	1
	1
	 
	 
	 
	 

	fizika
	1,5
	2
	2
	3
	 
	 

	földrajz
	2
	1
	2
	2
	 
	 

	kémia
	1,5
	2
	2
	2
	 
	 

	közösségi nevelés (osztályfőnöki)
	1
	1
	1
	1
	1
	1

	magyar irodalom
	2
	2
	2
	3
	3
	3

	magyar nyelv
	1
	1
	1
	1
	1
	1

	matematika
	4
	4
	4
	4
	3
	4

	rajz és vizuális kultúra
	1
	1
	1
	1
	 
	 

	technika
	1
	 
	 
	 
	 
	 

	testnevelés
	5
	5
	5
	5
	5
	5

	történelem
	2
	2
	2
	2
	3
	3

	Összesen
	30
	30
	34
	34
	32
	30

	Kötelező-Maximum
	28-30
	28-30
	32-34
	32-34
	30-34
	29-34





A gimnáziumban tanított tárgyak és óraszámaik a 
6 évfolyamos társadalomtudományi osztályban
	6 évfolyamos társadalomtudományi képzés (NAT2020)

	Évfolyam
	7.
	8.
	9.
	10.
	11.
	12.

	(első nyelv)
	3
	3
	3
	3
	3
	3

	(második nyelv)
	 
	 
	3
	3
	4
	4

	(természettudomány)
	 
	 
	 
	 
	2
	 

	(kötelezően választható 1.)
	 
	 
	 
	 
	2
	2

	(kötelezően választható 2.)
	 
	 
	 
	 
	2
	2

	állampolgári ismeretek
	 
	1
	 
	 
	 
	1

	biológia
	2
	1
	3
	2
	 
	 

	digitális kultúra
	1
	1
	2
	1
	2
	 

	dráma és tánc
	 
	 
	 
	 
	 
	1

	ének-zene
	1
	1
	1
	1
	1
	 

	etika / hit- és erkölcstan
	1
	1
	 
	 
	 
	 

	fizika
	1
	2
	2
	3
	 
	 

	földrajz
	2
	1
	2
	1
	 
	 

	kémia
	1
	2
	1
	2
	 
	 

	közösségi nevelés (osztályfőnöki)
	1
	1
	1
	1
	1
	1

	magyar irodalom
	3
	3
	2
	3
	3
	3

	magyar nyelv
	2
	2
	2
	2
	1
	1

	matematika
	3
	3
	3
	3
	3
	4

	rajz és vizuális kultúra
	1
	1
	1
	1
	 
	 

	technika
	1
	 
	 
	 
	 
	 

	testnevelés
	5
	5
	5
	5
	5
	5

	történelem
	2
	2
	3
	3
	3
	3

	Összesen
	30
	30
	34
	34
	32
	30

	Kötelező-Maximum
	28-30
	28-30
	32-34
	32-34
	30-34
	29-34





A gimnáziumban tanított tárgyak és óraszámaik a 
4 évfolyamos reál osztály emelt szintű matematika profilú képzésén
	4 évfolyamos matematika képzés (NAT2020)

	Évfolyam
	9
	10
	11
	12

	(első nyelv)
	3
	3
	4
	4

	(második nyelv)
	3
	3
	3
	3

	(kötelezően választható 1.)
	 
	 
	2
	2

	(kötelezően választható 2.)
	 
	 
	2
	2

	(természettudomány)
	 
	 
	2
	 

	állampolgári ismeretek
	 
	 
	 
	1

	biológia
	3
	2
	 
	 

	digitális kultúra
	2
	1
	2
	 

	ének-zene
	1
	1
	1
	 

	fizika
	2
	3
	 
	 

	földrajz
	2
	1
	 
	 

	kémia
	1
	2
	 
	 

	közösségi nevelés (osztályfőnöki)
	1
	1
	1
	1

	magyar irodalom
	2
	3
	3
	3

	magyar nyelv
	1
	1
	1
	1

	matematika
	5
	5
	3
	4

	mozgókép és médiaismeret
	 
	 
	 
	1

	rajz és vizuális kultúra
	1
	1
	 
	 

	testnevelés
	5
	5
	5
	5

	történelem
	2
	2
	3
	3

	Összesen
	34
	34
	32
	30

	Kötelező-Maximum
	32-34
	32-34
	30-34
	29-34







A gimnáziumban tanított tárgyak és óraszámaik a 
4 évfolyamos reál osztály emelt szintű természettudományi profilú képzésén
	4 évfolyamos természettudományi képzés (NAT2020)

	Évfolyam
	9
	10
	11
	12

	angol nyelv
	3
	3
	4
	4

	második nyelv
	3
	3
	3
	3

	kötelezően választható 1.
	 
	 
	2
	2

	kötelezően választható 2.
	 
	 
	2
	2

	természettudomány
	 
	 
	2
	 

	állampolgári ismeretek
	 
	 
	 
	1

	biológia
	3
	3
	 
	 

	digitális kultúra
	2
	1
	2
	 

	ének-zene
	1
	1
	1
	 

	fizika
	3
	3
	 
	 

	földrajz
	2
	1
	 
	 

	kémia
	2
	3
	 
	 

	közösségi nevelés (osztályfőnöki)
	1
	1
	1
	1

	magyar irodalom
	2
	3
	3
	3

	magyar nyelv
	1
	1
	1
	1

	matematika
	3
	3
	3
	4

	mozgókép és médiaismeret
	 
	 
	 
	1

	rajz és vizuális kultúra
	1
	1
	 
	 

	testnevelés
	5
	5
	5
	5

	történelem
	2
	2
	3
	3

	Összesen
	34
	34
	32
	30

	Kötelező-Maximum
	32-34
	32-34
	30-34
	29-34






A gimnáziumban tanított tárgyak és óraszámaik a 
4 évfolyamos humán osztály emelt szintű történelem profilú képzésén
	4 évfolyamos történelem képzés (NAT2020)

	Évfolyam
	9
	10
	11
	12

	angol nyelv
	3
	3
	4
	4

	második nyelv
	3
	3
	3
	3

	kötelezően választható 1.
	 
	 
	2
	2

	kötelezően választható 2.
	 
	 
	2
	2

	természettudomány
	 
	 
	2
	 

	állampolgári ismeretek
	 
	 
	 
	1

	biológia
	3
	2
	 
	 

	digitális kultúra
	2
	1
	2
	 

	ének-zene
	1
	1
	1
	 

	fizika
	2
	3
	 
	 

	földrajz
	2
	1
	 
	 

	kémia
	1
	2
	 
	 

	közösségi nevelés (osztályfőnöki)
	1
	1
	1
	1

	magyar irodalom
	2
	3
	3
	3

	magyar nyelv
	1
	1
	1
	1

	matematika
	3
	3
	3
	4

	mozgókép és médiaismeret
	 
	 
	 
	1

	rajz és vizuális kultúra
	1
	1
	 
	 

	testnevelés
	5
	5
	5
	5

	történelem
	4
	4
	3
	3

	Összesen
	34
	34
	32
	30

	Kötelező-Maximum
	32-34
	32-34
	30-34
	29-34







A gimnáziumban tanított tárgyak és óraszámaik a 
4 évfolyamos humán osztály emelt szintű angol nyelv profilú képzésén
	4 évfolyamos angol képzés (NAT2020)

	Évfolyam
	9
	10
	11
	12

	angol nyelv
	5
	5
	4
	4

	második nyelv
	3
	3
	3
	3

	kötelezően választható 1.
	 
	 
	2
	2

	kötelezően választható 2.
	 
	 
	2
	2

	természettudomány
	 
	 
	2
	 

	állampolgári ismeretek
	 
	 
	 
	1

	biológia
	3
	2
	 
	 

	digitális kultúra
	2
	1
	2
	 

	ének-zene
	1
	1
	1
	 

	fizika
	2
	3
	 
	 

	földrajz
	2
	1
	 
	 

	kémia
	1
	2
	 
	 

	közösségi nevelés (osztályfőnöki)
	1
	1
	1
	1

	magyar irodalom
	2
	3
	3
	3

	magyar nyelv
	1
	1
	1
	1

	matematika
	3
	3
	3
	4

	mozgókép és médiaismeret
	 
	 
	 
	1

	rajz és vizuális kultúra
	1
	1
	 
	 

	testnevelés
	5
	5
	5
	5

	történelem
	2
	2
	3
	3

	Összesen
	34
	34
	32
	30

	Kötelező-Maximum
	32-34
	32-34
	30-34
	29-34






A gimnáziumban tanított tárgyak és óraszámaik a 
1+4 évfolyamos angol nyelvi előkészítő évfolyamos osztályában
	4+1 nyelvi előkészítő évfolyamos képzés (NAT2020)

	 
	9/Ny
	9
	10
	11
	12

	angol nyelv
	13
	5
	5
	3
	3

	második nyelv
	6
	4
	4
	4
	4

	kötelezően választható 1.
	 
	 
	 
	2
	2

	kötelezően választható 2.
	 
	 
	 
	2
	2

	természettudomány
	 
	 
	 
	2
	 

	állampolgári ismeretek
	 
	 
	 
	 
	1

	biológia
	 
	3
	2
	 
	 

	digitális kultúra
	3
	2
	1
	2
	 

	ének-zene
	 
	1
	1
	1
	 

	fizika
	 
	2
	3
	 
	 

	földrajz
	 
	2
	1
	 
	 

	kémia
	 
	1
	2
	 
	 

	közösségi nevelés (osztályfőnöki)
	1
	1
	1
	1
	1

	magyar irodalom
	 
	2
	3
	3
	3

	magyar nyelv
	 
	1
	1
	1
	1

	magyar nyelv és irodalom
	2
	 
	 
	 
	 

	matematika
	2
	3
	3
	3
	4

	mozgókép és médiaismeret
	 
	 
	 
	 
	1

	rajz és vizuális kultúra
	 
	1
	1
	 
	 

	testnevelés
	5
	5
	5
	5
	5

	történelem
	 
	2
	2
	3
	3

	Összesen
	32
	35
	35
	32
	30

	Kötelező-Maximum
	30-32
	32-36
	32-36
	30-34
	29-34








[bookmark: _Toc89083248]Helyi tanterv
A Móricz Zsigmond Gimnázium Helyi Tanterve az alábbi linken érhető el:
https://drive.google.com/file/d/1BM6DMQVLsfW6bZFE6_n6_oDWzW8x1Elz/view?usp=sharing

3.3. Fenntartói és működtetői nyilatkozat

1. [bookmark: _Toc89083250]MELLÉKLET: Jogszabályi háttér:

Magyarország Alaptörvénye 
A Nemzeti köznevelésről szóló 2011. évi CXC. törvény és módosításai 
229/2012. (VIII. 28.) Kormányrendelet a nemzeti köznevelésről szóló törvény végrehajtásáról 
A szakképzésről szóló 2011. évi CLXXXVII. törvény és módosításai 
A gyermekek védelméről és a gyámügyi igazgatásról szóló 1997. évi XXXI. törvény (Gyvt.),
Az érettségi vizsga vizsgaszabályzatának kiadásáról szóló 100/1997. (VI. 13.) Kormányrendelet és módosításai 
A Nemzeti alaptanterv kiadásáról, bevezetéséről és alkalmazásáról szóló 110/2012. Kormányrendelet 
A pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Kormányrendelet és módosításai 
Az érettségi vizsga részletes követelményeiről szóló 40/2002. (V. 24.) OM rendelet és módosításai 
A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet és módosításai 
A kerettantervek kiadásának és jogállásának rendjéről szóló 51/2012. (XII. 21.) számú EMMI rendelet és módosításai 
277/1997. (XII. 22.) Korm. rendelet a pedagógus-továbbképzésről, a pedagógusszakvizsgáról, valamint a továbbképzésben részt vevők juttatásairól és kedvezményeiről - 16/2013. (II. 28.) EMMI rendelet a tankönyvvé nyilvánításról, tankönyvtámogatásról, valamint az iskolai tankönyvellátás rendjéről (Tk. r.) 
32/2012. (X. 8.) EMMI rendelet a Sajátos nevelési igényű gyermekek óvodai nevelésének irányelve és a Sajátos nevelési igényű tanulók iskolai oktatásának irányelve kiadásáról 
17/2014. (III. 12.) EMMI rendelet a tankönyvvé, pedagógus-kézikönyvvé nyilvánítás, a tankönyvtámogatás, valamint az iskolai tankönyvellátás rendjéről 
Az emberi erőforrások minisztere 21/2015. (IV. 17.) EMMI rendelete a tankönyvvé, pedagógus-kézikönyvvé nyilvánítás, a tankönyvtámogatás, valamint az iskolai tankönyvellátás rendjéről szóló 17/2014. (III. 12.) EMMI rendelet módosításáról 
26/2018. (VIII. 7.) EMMI rendelet a kerettantervek kiadásának és jóváhagyásának rendjéről szóló 51/2012. (XII. 21.) EMMI rendelet módosításáról 
A Kormány 196/2019. (VIII. 1.) Korm. rendelete egyes köznevelési tárgyú kormányrendeletek módosításáról 
18/2019. (VIII. 14.) EMMI rendelet az emberi erőforrások minisztere feladatkörébe tartozó egyes miniszteri rendeleteknek a kormányzati igazgatásról szóló törvénnyel összefüggő módosításáról 
az intézmény Pedagógiai Programja 
az intézmény Szervezeti és Működési Szabályzata 
az intézmény Házirendje

